
Mapnagon Nga “Development” 


Aggression”, Nagapalala Sa Kawad-On 
Sg Dutang Pangabuhian 


fe sg polisiya sg Neo-liberalismo ang pumuluyong Pilipino. Ini ang pamaagi sg US- 
Aquino nga Rehimen 2 para salbaron ang nagahuyango nga sistemang 
mala-kolonyal kag mala-pyudal. Paagi sa programa sini nga Philippine 
Development Plan (PDP), ginapatuman ang mga kapid nga polisiya sg neo- 
liberalismo nga deregulasyon, pribatisasyon, liberalisasyon kag 
denasyunalisasyon. 

Sa ngalan sg peke nga “development” o “kauswagan" 
ginapatuman ini sg Rehimen bilang pagsunod sa desinyo sg 
imperyalistang globalisasyon nga nagatuyo kun tani nga 
salbaron ang kaugalingon gikan sa ekonomik depresyon. 
Apang imbes salbaron ang iya krisis, nagtuga 
pa gid ini sg dugang nga protracted depresyon 
kg kinagamo sa sosyedad o world disorder. 
Resulta sini. ang “development 
aggression”, MATTEI) 

Bilang lokal nga bersyon sg PDP DEVELOPMENT 

AGENDA 
P-noy, ang Negros First Agenda sg 
mayduta nga gobernador Alfredo Maranon 


agalon 
Jr., wala sg 

liwan kundi ang pagbukas sg probinsya sg Negros Occidental sa labi pa nga pagkamasa sg mga 
dumuluong monopolyo kapitalista kag dalagkung komprador burgesya. 

Isa sa ginaatubang karon nga katalagman sg mga pumuluyong Negrosanon nga nagasalig sa 
industriya sg kalamay ilabe na ang mga mamumugon, mamumugon sa kampo kag mangunguma amo 
ang pagpatuman sa 2015 sg mga probisyon sg ASEAN Free Trade Agreement (AFTA) nga kabahin sg 
pagpatuman sg agrikultural nga liberalisasyon idalum sg imperyalistang globalisasyon. Pag-abot sg 2015, 
mangin 5-096 na ang taripa sg imported nga kalamay nga nagakahulugan sg pagbaha sg imported nga 
kalamay, paagi sa teknikal ismagling o iligal nga ismagling. 

Sugarcane Industry Roadmap ang ginhanda sg reaksyonaryong gobyerno paagi sa Sugar 
Regulatory Administration (SRA) para kuno pangibabawan ang krisis nga tugahon sg liberalisasyon sg 
kalamay bangud sg AFTA. Ginasuportahan man ini sg Sugarcane Industry Development Act o House Bill 
4633 sg agalon mayduta, gambling kg drug lord nga si Albee Benitez sg 3'4 District. 

Dibersipikasyon sg tubo halin sa kalamay padulong sa produksyon sg kalamay, bio-ethanol kag bio- 
energy generation. Dugang nga dibersipikasyon amo ang pagkambyo sg tanom nga nagasabat sa 
kinahanglanon sg mga multinational corporations katulad sg pinya, saging, oil palm kag rubber tree, nga 
wala naman nagabungkag sa monopolyo sa produksyon. Wala sg matuod-tuod nga pagligwat sa tuman 
ka di-balansyado nga kontrol sa kadutaan kag manggad sa Isla, kag gobyerno nga kontrolado sg mga 
asyendero-kumprador. 


Updan ini sg 
ginatawag nga Block | PANAWAGAN KAUNDAN SINI NGA ISYU 
Farming o ang pag- 
Sa pagpauswag | Editoryal: Lapnagon nga “Development 


operar sg magagmay 
nga.  ulumhan nga 
ikonsolida sa minimum 
nga “block farms” nga 
30-50 ektarya. Ang 
gagmay nga ulumhan 
nga 10 ektaryas paubos, 
ikonsolida sa kolektibong 
erya nga 30-50 ektaryas 
paagi sa lain-lain nga 
abanseng iskema sg 


sang aton 
PAGHIMAKAS, 
ginapangabav sa tanan 
nga bumalasa nga mag- 

amot sang mga balita, 
piktyur, istorya kag iban 
pa nga sinulat. 

contract growing, joint venture, partnership, profit-sharing kag iban pa, para pauswagon ang produktibidad 
sg duta kg kita sg mga Agrarian Reform Beneficiaries (ARBs). 

Agud mapadasig 
ang pag-impementar sini, 
aktibo ang Department of | 
Agrarian Reform (DAR) NW 
sa pagkansela sg mga 
Certificate. of Land $ 
Ownership Award (CLOA) i 
sy mga Comprehensive 8 
Agrarian Refom Program ġ 
(CARP) beneficiaries, š 
Certificate of Land ESSENER 
Transfer (CLT) kag Emancipation Patent (EP) o 
pagkansela sg Notice of Coverage (NoC) sa mga 
duta nga ginkober na sg CARP agud hatagan 
ligwa ang pagsulod sg mga plantasyon sg 
multinational corporations katulad sg Dole Phils. 

Isa ka kongkreto nga hitabo ang Hda. 
Arlocs, Brgy. Ilimnan kun diin bisan na-CARP na 
ang duta kag ginpanagtag na sa mga 
mangunguma, ginbakal pa sg Provincial nga 
gobyerno sg Negros Occidental ang 147 ektaryas 
nga duta gikan sa pamilya Arguilles para sa 
Negros First Dairy Farm kag puluy-an sg imported 
nga mga baka kag karnero sg Negros First 
Agenda ni Maranon. Kag subong, nagfile pa sg 
petition for exemption sa CARP ang gobyerno 
para mahatagan legalidad ini nga proyekto. 

Bisan pa sg ginapadayaw sg DAR nga 
nakapanagtag na ini sg 4,597,445 ektarya idalum 
sg natapos na nga 26 ka tuig nga CARP kag ang 
DENR nakapanagtag na sg 3,755,357 ektarya sg 
duta sa 5 ka milyon nga benepisyaryo. Tuman ka 
kwestyonable ang ginapadavaw sg DAR nga 84% 
sy masobra 5 milyones ektarya nga target sa 
distribusyon ang gin-award sa mga mangunguma- 

benepisyaryo. 
Ginkumparar ini sa halos 
14% lang nga 
implementasyon sg 
reporma sa duta sa 
Japan. Suno man sa DAR 
may 700,000 pa ka 
ektarya sg duta ang 
inugpanagtag kag may 
260,000 pa nga wala 
nasakop sg Notice of 
coverage. 

Sa PhP150 bilyones nga badyet sa 
CARP, PhP82.85 bilyon na ang nabayad sa mga 
agalon mayduta. Ini ang pinakamahal nga 
programa sa reporma sa duta sa bilog kalibutan. 

Sa konserbatibo nga pagbanta, nagalab- 
ot naman sa 60% sg nahatagan CLOA, CLT kg 
EP ang karon ginapangkansela na. Nagpabilin sa 
kamot sg dalagkung komprador-asyendero ang 
libu-libong ektarya sg duta katulad kay Danding 
Couangco, Jr. paagi sa stock distribution option 
kag corporative scheme. 

Wala gihapon sg signipikante nga pag- 
uswag ang kahimtangan sg mangunguma. 
Nagapabilin nga 7 sa 10 ka mangunguma ang 
wala sg kaugalingon nga duta nga ginatalauma. 
Nagtaas naman ang isip sg mangunguma- 
arendador halin sa 555,232 sg 1988 padulong sa 
1,216,430 sg 2012. Ang malapit sa 1.2 milyon 
ektarya napaidalum sa agribusiness nga kontrata 
kun diin ang mga mangunguma ang napaidalum 
sa kontrak agreement nga tuman ka bug-at para 
sa mga mangunguma. 

Instrumento kag pamaagi sg mga 
multinational corporations ang CARP kg ang DAR. 
Kaupod ang ahensya sg DENR, ginahatagan 
karon ligwa sg reaksyonaryong gobyerno ang 
pagsulod sg mga kompaniya sg Dole Philippines 
para magtanom sg pinya kag saging sa Murcia, 
Del Monte Fresh Produce Phils. Inc. 500 ektarya 
para tamnan pinya sa La Castellana (Brgys. Sag- 
ang, Mansalanao kg Camandag), La Carlota City 
(Brgys. Araal kg San Miguel) kg Bago City (Brgy. 
Eijan), Rain Trust Corp. sa Himamaylan City para 
sa oil palm tree, llog kag Sipalay City, Olivia 
Yanson sa Hinobaan (8,064 ektarya) kag Basay 
(200 ekt.) para tamnan rubber tree kag Alter 
Trade Corporation nga nagapatanom sg saging 
nga balangon para eksport sa Japan sa mga 
Banwa kg Syudad sg Sipalay, Hinobaan, Toboso, 
La Carlota, Bayawan, Dumaguete kag 
Guihulngan. 

Apesar sg mga protesta sg pumuluyo batuk 
sa mapangwasak kag makahalalit nga mina, 
kabalan ang reaksyonaryong gobyerno sa 
padayon nga pagpatuman sa Phil. Mining Act of 
1995 kag labi pa gani nga ginpabakod ang 
pagsulod sg dalagku nga minahan paagi sa 
Executive Order 270. 

May kapin sa 358,871.6 ektarya sg kadutaan 
sa Isla sg Negros ang nasakop kg sakupon pa sg 
mina. Kun ang Negros may kapin sa 1,332,837.00 
hectares (Occidental - 792,607.00 has. kag 
Oriental - 540,230.00 has.), ang mina nagasakop 
sg kapin sa 26.92% sg kadutaan sa bilog Negros. 

Nagaduging naman ang komersyal nga 
reporestasyon sa kabukiran sg Negros paagi sa 

programa sg Forest Land Use Plan (FLUP) nga 
ginapatuman sa mga Barangay sg Tan-awan, 
Orong, Oringao kag Carol-an, Kabankalan City 
kag sa Salvador Benedicto. 

Sa Brgy. Buenavista, Himamaylan City, may 
komersyal nga reporestasyon nga ginapatigayon 
sy Mosser Foundation, Inc. sa proteksyon sg 
National Integrated Protected Area System 
(NIPAS). 

Kadungan sini nga mga proyekto amo ang 
pag-aktibo sa pag-organisa sa mga Indigenous 
Peoples (IPs) o Tumandok, idalum sg Indigenous 
Peoples Rights Act o Republic Act 8371. Paagi sa 
organisasyon sg mga Tumandok, ginapasulod sg 
reaksyonaryong gobyerno ang programa sg 
reporestasyon. Nga nakatuga na sg dislokasyon 
sa pangabuhian kg nagdugang pa sa kakulang sg 
duta nga ulumhan sg mga mangunguma sa 
Negros. 

Sa kasyudaran madata man ang demolisyon 
kag ejection sa imol nga taga-syudad idalum sg 
City Land Use Development Plan (CLUDP) nga 
rekisito sg Local Government Code of the Phils 
(R.A. 7160).Nahatagan sg ligwa ang mga 
kapitalista sa pagpundar kg pagpalapad sg ila 
negosyo kag interes sa pungsod, kabaylo sg 
pagkadula sg puluy-an kg pangabuhian sg imol 
nga taga-syudad. 

Humalin sg tuig 2001, ang Bacolod Housing 
Authority (BHA) nagdeklarar nga may kapin sa 45 
ka barangay, 153 ka puroks nga may 4,335 ka 
bubong nga may ginabanta nga 21,675 nga 
populasyon (kun ang kada bubong may katapuan 
nga 5) ang ara sa “extreme danger zones”. 

Kag sg tuig 2012, ang city legal office nag- 
anunsyo sa publiko nga may kapin sa 360 ka pamalay 
malapit sa mga suba kg kasapaan ang palahalinon. 

Humalin sg 2007 - 2012, may kapin sa 500 ka 
puluy-an / bubong (2,500 populasyon) ang gindemolish 
kag ginpahalin sa Purok Macawiwili, Barangay 
Banago, Bacolod City: 22 ka puluy-an o 110 ka 
pumuluyo sa Purok Balinday, Brgy.2, Bacolod City , 53 
naman ka bubong sa Purok Masinulundon, Brgy. Punta 
Taytay ang gindemolish sadtong 2012 agud limpyuhan 
ang erya para sa Community Mortgage Program 
(CMP), nga nagdislokar sa kapin sa 265 ka pumuluyo: sa Purok Nami-nami, Brgy. Banago, Bacolod City, 
kapin sa 23 ka bubong ang gindemolish sadtong 2009-2010: kag masobra sa 70 ka bubong (350 ka 
pumuluyo) sa Purok Cagaycay, Brgy. 2, Bacolod City ang nadislokar gikan sa ila palamugnan kag 
ginsaylo sa bag-o nga relokasyon site nga malayo sa ila palangitan-an sadtong 2012-2013. 

Institusvonalisadong pagpang-agaw duta ang nagaluntad sa kabukiran kag bisan sa kasvudaran. Ini 
ang ginatawag nga “development aggression". 

“Kauswagan” bala nga masiling kun madamu sg mga mabugnaw nga malls, cybercenters, golf 
clubs, island tourism resorts, hotels and casinos, international airports and highways, skyways, modern 
communication, rural electrification, farm-to-market roads, residential subdivisions kag iban pa nga mga 
kasulhayan kg kapritso sg mga dumuluong kag lokal nga komprador burgesya - agalon mayduta? 
Samtang ang mga mangunguma, mamumugon sa uma, mamumugon kag mga petiburgesya padayon 
nagasuprer sa kakulang o kawala'y duta, manubo nga sweldo, kulang sa benepisyo kag wala'y 
kaseguruhan sa trabaho kag wala'y puluy-an. 

Bisan ano pa nga pahumot nga programa o proyekto sg asyendero-dkb nga US-Aquino nga 
Rehimen2, isa lamang ang padulungan sini - ang pagkadula sg dutang pangabuhian kg dutang kabuhi sg 
mangunguma kg sg bilog nga pumuluyo. 

Nagalala ang kahimtangan sg mga mangunguma sa idalum sg US-Aquino nga Rehimen 2. Wala'y 
pulos ang iya ginapadayaw nga “Tadlong nga Dalan” sa atubang sg todo-larga nga implementasyon sg 
Public Private Partnership Program. 

Nagatambok naman ang duta para sa labi nga pagsulong sg demokratikong rebolusyon. Panguna, 
paagi sa armadong paghimakas kag pangaduha paagi sa legal demokratikong paghimakas sg pumuluyo. 
indi mapunggan sg bisan ano nga kampanya militar sg reaksyonaryong AFP ang pag-abanse sg inaway 
banwa sa Pilipinas. AP 

Duta Pangapinan, Produksyon Pauswagon, 
Demoraktikong Rebolusyon sg Pumuluyo Isulong ! 


A ng opisina sg NDF-Negros nakabaton sg isa ka report halin sa PKM-SW Negros bahin sa 


agresibong landgrabbing operations ni Mrs. Olivia Yanson sa mga kadutaan sg mga mangunguma kag 
tumandok sa bukiran sg Basay, Neg. Or. kag Hinoba-an Neg. Occ. Magluwas sa iya, madamo pa nga 
mga dalagkung komprador-agalon mayduta kag mga multinational corporations ang nagapinagusto sa 
pagpang-agaw sg mga kadutaan. Ini nga mga poderosong landgrabbers ginabuylogan sg ila mga 
instrumento pang-estado sg pagpaniplang kag pasismo agud uliponon ang pumuluyo sa kaumhan indi 
lamang sa southwest kundi sa bilog nga isla sg Negros. 


Kabutigan ni Olivia Yanson. Isa ka daku nga 
kabutigan kag pagpaniplang ang ginahimo nila 
Mrs. Olivia Yanson kag mga kakonsabong National 
Commission on Indigenous Peoples (NCIP), 
Department of Environment and Natural Resources 
(DENR), Department of Social Welfare and 
Development (DSWD), Department of Agrarian 
Reform ( DAR), Department of Education (Dep- 
Ed),Local Government Unit (LGU), AFP-PNP, kag 
pila ka reaksyonaryong mga lider-simbahan sa 
pagpalapnag kag pagpapati sa mga mangunguma, 
tumandok kag settlers sa kabukiran sa Hinoba-an, 
Neg. Occ. kag Basay, Neg. Or., kag iban nga 
banwa nga ang pagsulod sy mga proyekto sg 
pagpanamom sg palm oil tree, rubber tree kag tubo 
nagasunod sa mga laye kag mga prosesong legal 
para katuyuan sa padebelopar sg mga kadutaan 
para sa kaayuhan kag kauswagan sg pumuluyo. 
Para kay Mrs. Yanson indi siya landgrabber. 

Ang linya sg pagbinutig, pagtiplang kag 
pagpamahog amo man ang gin-aplikar ni Mrs. 
Yanson kag mga kakonsabong opisyal sg 
reaksyonaryong gobyerno kag ahensiya, militar 

kag pulis sg iya pag-agaw kag pagposisyon sa 200 
ektaryang duta sa Malinao, Basay. Para sa 
dugang nga pagpalapad sg iya mga plantasyon sg 
produktong pang-eksport halin sa Maglinao, gusto 
niya isugpon ang kaiping nga kadutaan sg Brgy 
Damutan, Hinoba-an paagi sa pag-agaw kag 
pagkontrol sg 8,064 ektarya nga ginapuy-an kag 
ginapangabuhian sg mga tumandok-mangunguma. 
Ginahandum pa gid niya nga idugang sa 
pagsugpon ang kaiping nga kadutaan sa sakop sg 
Brgy Pinggot, llog kag tubtob sa bukiran sa 
porsyon sg Magballo, Kabankalan, City. 

Hugot nga ginasuporta sg LGU kag mga 
ahensiya sg reaksyonaryong gobyerno kag AFP- 
PNP paagi sg ila agresibong paglunsar sg mga 
propaganda sg kabutigan, pagpaniplang kag 
pagpamahog agud ipresyur ang pumuluyo nga 
magpasugot nga sila agawan sg ila kadutaan, 
pagutoman kag uliponon. 

Kunsabuhay ni Yanson, AFP, LGU kag 
RPA. Halin sa mga bibig ni Mrs. Yanson kag mga 
kakonsabong opisyal sg reaksyonaryong gobyerno 
kag pagpamahog sg mga bayaran nga Phil. Army 

kag armadong goons nga RPA, ginpahayag kag 
ginhimo nila ang mga masunod: 

> Suno ni Mayor Estrao, may-ara sg 
madamo nga investor-negosyante 
nga gusto magdebelopar sa 
ekonomiya sg Hinoba-an: 

> Suno sa DENR, ang kadutaan halin 
sa Malinao, Basay pakadto sa 
bukiran sg Damutan kag sa porsyon 
sg Pinggot kag Magballo nabakal na 
sg kalolohan ni Mrs. Yanson kag 
may-ara siya sg bugkos sg mga 
titulo sg duta sa pagpamatuod, gani 
wala na sg mahimo ang mga 
tumandok kag mangunguma; 

> Ang kadutaan lamgod na kag indi 
produktibo, gani indi na mapuslan 
kun tamnan sg mga produktong 
pagkaon: 

> Ang pagluntad sg mga plantasyon 
sg oil palm tree, rubber tree kag tubo 
may-ara daku nga epekto sa 
pagpauswag sg kabuhi sg pumuluyo 
kag sg ekonomiya sa Hinoba-an 
bangud arkilahan ni Mrs. Yanson sg 
P200 kada ektaryang duta sa sulod 
sg 25 ka tuig: makaangkon sila sg 
suhol paagi sa ila pag-obra sa 
pagtanom, pag-atipan kag pag-ani, 
makabenepisyo sila halin sa 
ipatindog nga libre nga eskwelahan 
kag klinik sa ikaayong lawas kag 
pagbutang sg elektrisidad: 

> Ang indi magpasugot sa proyekto 
pahalinon sa duta kag palayason sa 
lugar: 

> Buhinan sg iya mabaton nga 
kantidad halin sa programang 
Conditional Cash Transfer (CCT) 
kon siya magpalta sa pagpatuman 
sg mga kasugtanan sg proyekto, 

> Indi magbaton sa NPA kay malain 
ang ila tuyo kag kon matabu-an nga 
magka-enkwentro ang Phil. Army 
kag NPA, hasta ang pamilya ila 
dalasaon sa paghalit, kag 

> Ang mga bayaran nga goons nga 
RPA nagpanagtag sg mga blangko 
nga pormas para pirmahan sg 
pumuluyo. 

Ang mga pasalig ni Mrs. Yanson wala sg 
kinatuhay sa mga matam-is man nga pasalig sadto 
sg Insular Lumber Co. (ILCO) nga amo ang nag- 
ubos sa mga kahoy sa mga kalasangan sa Hinoba- 
an kag Sagav-Cadiz sg 1960s-1970s, nagkalbo sa 
mga kabukiran, kag nagguba sa mga tuburan sg 
mga tubig. Kag pagkatapos sg commercial logging 
operations, ang mga mangunguma kag tumandok 
nadulaan sg ila palangabuhian, nagalala ang 
kaimolon, kag pirme nagaatubang sg peligro sg 
mga pagka-inas o landslide sg mga bukid sa diin 
madamo na sa ila ang nagkalamatay. 

Si Mrs. Yanson kabahin lamang sg panong 
sg mga dalagkung komprador burgesya, agalon 
mayduta kag burukratang kapitalista nga mga 
opisyal sg reaksyonaryong gobyerno nga may-ara 

daku nga kriminal nga salabton sa pumuluyo bangud sa pagluntad sg paglala sg pagpang-agaw sg mga 
kadutaan sg mga mangunguma para tamnan sg mga pang-eksport nga produkto, para sa commercial 
logging operations, para minahon ang mga mineral sa idalum sg kabukiran kag idalum sg kadagatan kag 
mga margaha sa baybayon. lla man gin-pribeytisa ang pagpang-agaw sg mga baybayon-dagat kag mga 
matahom nga talan-awon sa kabukiran para sa eco-turismo nga negosyo. Lubos nila ginabasura ang 
CARP(ER) kag bisan ang mga CLOA holders-mangunguma gin-agawan sg ila mga duta. Ang mga 
aplikante-mangunguma sg mga duta nga ginasakop sg CARP(ER) indi ginasapak sg DAR kay ini nga 
mga duta ara na sa pagkontrol sg mga AMD o investor-negosyante. 

Bantug na kaayo ang balita bahin sa kapaslawan kag wala'y kasegurahan sg mga mamumugon sa 
uma sa Hda. Luisita nga mabawi ang sobra 6,000 ektaryang duta nga gin-agaw kag ginakontrol sg 
pamilya Cojuangco-Aquino. 

Diri sa Negros, pila sa mga notoryos nga kaso amo ang paggamit ni Gov. Alfredo Maranon,Jr. sg 
poder agud agawon ang 147 ektaryang duta sg mga mangunguma sa Murcia, Neg. Occ para himuon nga 
pastuhan sg imported nga karnero kag baka kag para ipagamit nga plantasyon sg pinya sg Dole Phils. 
Nagapadavon man ang kabangis sg mga Sola sg ila landgrabbing operation sa kadutaan sg mga 
mangunguma sa Brgy. Camansi sa diin ginagamit sini ang mga armadong pwersa sg 47th IB, Phil Army, 
PNP kag armadong goons nga RPA. 

Nangin biktima man ang mga mangunguma kag tumandok kag nagkalbo ang bukiran sg 
Himamaylan sg nagsulod ang commercial logging operations sg pamilya Gatuslao, reforestation project 
kag logging operations sg Mosser Foundation kag ang pagtinguha sg Rain Trust Corp. sa pagtanom sg oil 
palm tree kag rubber tree. 

Nagligad pa nga tuig nag-umpisa ang Del Monte Products sg iya mga maniobra sa pag-agaw sg 
kadutaan sg mga mangunguma-CARP beneficiaries sa sakop sg La Castellana, La Carlota kag sa a 
Ma-ao, Bago City. Sila Mr. Nene de la Cruz kag Mayor 75 -~ga 9 
Max Ortiz ginreklamo man sg mga mangunguma sg ;:: È 
Salvador Benedicto bangud sg ila pagpang-agaw sg ' A 
kadutaan. Ang Philex Mining, Silica Mining kag 
Marinduque Mining Corp may-ara sg malubha nga mga 
rekord sg pagpang-agaw sg mga kadutaan sg 
mangunguma kag pagwasak sa kinaivahan 
(environment) sa bukiran sg Sipalay, City. Madamo man 
ang mga biktima nga mangunguma sa mga banwa sg 
Sta. Catalina, Siaton, Tayasan, Negros Oriental nga 
masupog gina-agawan sg pamilya Teves. 


Ang Paghimakas 8 Abril-Hunyo 2014 


Nga-a mas nagalala ang pagpang-agaw sg mga kadutaan sg mga mangunguma kag tumandok 
sining panahon kon ikomparar sa 1960s-70s? Bangud sa pagluntad sg malawig na kag nagalala nga 
krisis sg pangkalibutan nga sistemang kapitalismo gin-triger sg polisiya sg neo-liberalismo nagresulta sa 
pagbagsak sg ekonomiya sg mga imperyalistang pungsod sa pagpanguna sg Estados Unidos kag ang 
impak sini sa dugang nga paglala kag pagdalum sg krisis, partikular sa malakolonyal kag malapyudal nga 
pungsod Pilipinas, nagtuga sg grabe nga mga pag-antus sg pumuluyo sg kakulangon, wala'y duta, wala'y 
obra, gutom kag kaimolon. Ang mga dumuluong kapitalista kag imperyalistang gobyernong Estados 
Unidos kag ang ila kakunsabong lokal nga mga dalagkung komprador burgesya, agalon mayduta kag 
burukratang opisyal sg reaksyonaryong rehimen Aquino 2, nagatuyo nga padakuon ang ila ganansya kag 
akumulasyon sg kita o kapital paagi sa pagpanubo sg sweldo sg mga mamumugon, liberalisasyon o 
paghalog sg mga investment, negosyo kag pinansya, pribeytisasyon sg mga pagkabutang o propyedad sg 
estado: deregulasyon sa mga nagabaral sg mga serbisyo sosyal kag sa kinaiyahan, kag 
denasyunalisasyon o libre nga paggamit sg patrimonya sg pungsod Pilipinas. 

Ang bangkrap, korap kag reaksyonaryong presidente Benigno Aquino Ill, bilang kahanay man sg 
sahing dalagkung komprador burgesya kag agalon mayduta, nagpatigayon sa paghimo sg mga laye, 
polisiya, programa kag mga proyekto para mapasilidar kag mapahapos para sa mga dumuluong 
kapitalista kag mga lokal nga nagahimulos nga sahi ang paghugakom sg mga dalagkung kita kag 
ganansya paagi sa paggamit sg mga kadutaan agud himuon nga mga plantasyon sg mga produktong 
pang-eksport, mga kahoy pangkomersyal, pagmina sa mga mineral sa kabukiran kag idalum kadagatan, 
kag paghimo sg mga baybayon-dagat, matahum nga mga isla kag talan-awon sa kabukiran bilang 
pribadong negosyo para sa mga turista. 

Ginbuksan sg maki-imperyalista kag kontra-pumuluyo nga presidente ang dalan para sa todo-larga 

| nga malaparan kag pinagusto nga pagpang- 
agaw sg mga kadutaan kag palangabuhian sg 
mga mangunguma, pungsodnon minoriya, tribu 
kag mangingisda. Iva man ginapaluntad ang 
polisiya sg pagwasak sa unvonismo kag 
pagpaluntad sg sistemang kontraktwalisasyon 
kadungan sg grabe ka nubo nga sweldo sg mga 
mamumugon. Sa subong determinado si 
presidente Aquino Ill kag iya partido Liberal nga 
bag-uhon ang Konstitusyon sg Pilipinas para 
mabutang sa malig-on nga pundasyon ang 
; pagkontrol sg mga dumuluong kapitalista ang 

ekonomiya kag pinansya sg pungsod. 

Ang Public-Private Partnership Program, Greening Program sa kabukirari; Mi ag 
Act, IPRA, SIFMA, IFMA, FLUP, K-12 Education Program, Rural k, A 
Electrification Program, Farm to Market Road j 
Construction magserbi lamang sa interes sg mga 
dumuluong nga monopolyong katapitalista kag sg mga 
lokal nga inbestor. Ang gintawag nga CARP(ER), AP Sai 
sg programa nga Conditional Cash Transfer Koll 
programa nga Senior Citizen Cash Transfer kag' a 
iban pa, mga pahamot lamang agud ila matiplang 
ang pumuluyo. 

Ang pagpamatuk sg pumuluyo para sa ila 
demokratiko kag lehitimong mga kinamatarung kag sg rotolLejonanjonġ pwersa paagi sa CPP-NPA- 
NDFP para sa demokratiko kag pungsodnon nga interes sg pumuluvo kag sg rebolusvonarvong pwersa 
sg Muslim Mindanao para sa kawsa sg kahilwavan sa kaugalingon (self-determination), naga-atubang sg 
grabe kabangis nga pag-atake paagi sg US-sponsored kag pasistang O'Plan Bavanihan para sa todo nga 
mga mobilisasyon kag operasyon sg mga bayolente nga makinarya sg reaksyonaryong estado nga 
ginabug-os sg AFP-PNP, mga burukrasya sibil kag mga ahensya sg gobyerno kag mga institusyon sg 
hustisya, mga grupo sg reaksyonaryong grupo sg civil society kag ila NGOs. Nagresulta ini sg paglala sg 
human rights violations sg rehimen Aquino 2, AFP kag PNP. 

Wala sg iban nga banas ang mga mangunguma kag mga tumandok para madepensahan ang ila 
kinamatarung sa duta kag maangkon nila ang matuod nga reporma sa duta. Upod sa sahing 
mamumugon nga amo ang nagapamuno sg demokratikong rebolusyon sg pumuluyo paagi sa iya partido 
politikal nga CPP kag upod sg iban pa nga ginahimuslan nga sahi kag sektor, dapat lamang magpursige 
sg armadong paghimakas para wasakon ang mahimuslanon kag mapiguson nga paghari sg 
imperyalismong Estados Unidos, tumandok nga pyudalismo kag burukrata kapitalismo, magpatuman sg 
mga rekisito agud maabot ang halintang sg estratehikong pagkapatas sg pangmalawigon nga giyera sg 
pumuluyo tubtob sa lubos nga kadalag-an sg Rebolusyon Pilipino kag gilayon nga pagsulong sg masunod 
nga sosyalistang konstruksyon kag rebolusyon. 

Kinahanglan ang mga mangunguma kag tumandok sa kaumhan madasig nga magpalapad sg ila 
organisasyon kag masang katapuan kag aktibong magpangita sg mga pamaagi sa pag-armas sg 
kaugalingon agud gamiton sa pagpamatuk sa mga manug-agaw sg mga kadutaan, pagpabaskog sg NPA 
kag armadong paghimakas kag kadungan sini ilunsar man ang mga indi armado kag ligal nga paghimakas 
batuk sa mga kaaway sa sahi nga manughimulos kag manugpigos. AP 

IPRA Mapaniplang Kag Maduguon Nga 
Eskema Batuk Sa Mga Tumandok 


Hum sg Philippine Development 


Plan, Public-Private Partnership Program 
sg US-Aquino nga rehimen, nga may lokal 
nga dagway nga Negros First Agenda, 
tuman ka lapnagon ang pagpasulod sa 
mga multinational corporations para sa 
paghimulos sa matambok nga kadutaan sa 
Isla sg Negros. 

Magluwas sa paghimulos sa dunang 
manggad sg pungsod gamit ang mga laye 
nga Phil. Mining Act of 1995 o Republic 
Act (R.A). 7942, National Integrated . ] - 
Protected Area System o NIPAS o Republic Act (R.A.) 7586, labi karon nga ginaaktibo sg 
reaksyonaryong gobyerno ang laye sg Indigenous People's Rights Act (IPRA) o R.A. 7381, ang laye nga 
kuno nagaproteher kag nagatib-ong sa kinamatarung sg Indigenous Cultural Communities / Indigenous 
Peoples o Tumandok. 

Ini man karon ang isa sa ginagamit nga eskema sg komprador - agalon mayduta nga Gobernador 
Alfredo Maranon, Jr. agud ipatuman ang proyekto sg Rain Trust Corporation sa pagpatanom sg oil palm 
kag rubber trees sa Brgys. Carabalan kag Buenavista, Himamaylan City, Kabankalan, Candoni kag 
Sipalay City, plantasyon sg rubber tree ni Olivia Yanson sa Hinobaan, komersyal logging sg Mosser 
Foundation, Dole sa Isabela, komersyal nga reporestasyon sa San Carlos City, eco-tourism sa Salvador 
Benedicto, Murcia kg San Carlos City, kag iban pa nga lugar. 

Ginahingalitan kag ginahimuslan sg mga uhaw-sa-ganansya nga mga dalagkung komprador 
burgesya-agalon mayduta kag mga dumuluong nga inbestor ang pagkapugtak-pugtak, pagkadis- 
organisado kg pagka-inosente sy mga Tumandok / IPs sa kabukiran. Paagi sa mga pagpanginto kag 
pagpamintas sa ila sg reaksyonaryong rehimen, pareho lang nga ginapakutkot sg rehimen sg kaugalingon 
nila nga lulubngan ang mga tumandok nga ini. 

Ang Indigenous Peoples’ Rights Act (IPRA) kag Indigenous Peoples o Tumandok. Ang Indigenous 
People's Rights Act (IPRA) o Republic Act (R.A.) 8371 nabalay sadtong July 8, 1997 panahon sg US- 

Ramos nga rehimen. Ang Chapter 1 Sec. 2 sg IPRA nagasiling “kilalahon kg itib-ong ang kinamatarung sg 
Indigenous Cultural Communities / Indigenous Peoples (ICC / IPs): pangapinan ang kinamatarung sg 
ICCs/IPs sa ila katigulangan nga ginsakupan (ancestral domain) agud ipaseguro ang ila ekonomiya, 
sosyal kg kultural nga kaayuhan kg kilalahon man ang aplikabilidad sg ila kinaandan nga lave, pagdumala 
sa kinamatarung sa propedad ukon ang relasyon sa pagdeterminar sg pagpanag-iya kg ang sakop sg ila 
ancestral domain: kilalahon, respetuhon kg protektahan ang mga kinamatarung sg ICCs / IPs sa 
pagpreserba kg pagpalambo sg ila kultura, tradisyon kg institusyon (ginakonsiderar sa pagbalay sg 
pungsodnon nga laye kg polisiya): garantiyahan nga ang tanan nga myembro sg ICCs / IPs wala'y 
sapayan sg ila kasarian, alalangay nga makapangalipay sg lubos dira sa ila tawhanon nga kinamatarung 
kg kahilwayan nga wala sg pagkatuhay kg diskriminasyon...” 

Ang Chapter 2 Sec. 3-h sg 
amo nga laye nagakilala sg mga 
Tumandok o Indigenous Cultural 
Communities. / Indigenous 
Peoples nga amo ang “grupo sg 
mga tawo ukon palareho nga 
sosyedad nga ginkilala paagi sa 
kaugalingon nga pagkilala kag 
pagkilala sg iban, ang sin-o man 
nga tayuyon nagpangabuhi bilang organisado nga komunidad sa natalana nga komunal kg depinidong 
teritoryo, kg sin-o man nga sa idalum sg ginaangkon nga pagpanag-iya halin pa sg una, nagaokupar, 
nagaangkon kg nagagamit sg amo nga teritoryo, nga may komon nga lenggwahe, kustombre, tradisyon kg 
iban pa nga pinasahi nga pangkultura nga kinaiya, ukon sin-o man, paagi sa pagpamatuk sa politikal, 
sosyal kg kultural nga pagpang-atake sg kolonisasyon, indi tumandok nga relihiyon kg kultura 
makasaysayan nga natuhay sa mayoriya sg Filipinos. 

Dugang pa, ang ICCs /IPs “nagalakip sa mga tawo nga ginakilala natibo / tumandok bangud sg ila 
kaliwatan halin sa populasyon nga nagpuyo sa pungsod sa panahon sg pagpanakop o kolonisasyon, o sa 
panahon sg pagpang-atake sg indi tumandok nga relihiyon kg kultura, o sa pag-establisar sg karon nga 
dulunan sg estado, nagpabilin sg pila o sg tanan nila nga kaugalingon nga sosyal, ekonomik, kultural kg 
politikal nga institusyon, apang mahimo nadislokar halin sa ila tradisyunal nga ginsakupan o ang sin-o 
man nga nagsaylo gwa sg ila ancestral domain”. 

Ang depinisyon nga ginhatag sg ini nga laye, tuman ka nabaw nga naglimita lang sa hambalanon sg 
kultura (Cultural Communities). Ang pagka -Tumandok o IPs sg tawo o pumuluyo hambalanon sg 
ekonomiya kg politikal nga kahimtangan, hambalanon paano ang banggianay sg mga sahi, sg relasyon sa 


Ang pagka - Tumandok o IPs sg tawo o 
pumuluyo hambalanon sg ekonomiya kg 
politikal nga kahimtangan, hambalanon 
paano ang banggianay sg mga sahi, sg 
relasyon sa produksyon kg pwersa sa 
produksyon. Kag ang kultura repleksyon 
lamang sini nga ekonomiya kg politikal nga 
kahimtangan. 

produksyon kg pwersa sa produksyon. Kag ang 
kultura repleksyon lamang sini nga ekonomiya kg 
politikal nga kahimtangan. 

Sa istrikto nga depinisyon sg Tumandok o 
IPs, tuman na ka gamay ang makabig nga lehitimo 
nga mga Tumandok diri nga nagaluntad nga 
komunidad o grupo sg amo nga mga tawo katulad 
sy ara sa Marikudo sa Isabela, Negros Occ. 
Kadam-an sa ila ang naglinapta na bunga sg 
dislokasyon sa ila pangabuhian kag nagmansig- 
mansig na sg ila pangabuhian sa mga kabukiran 
sg Negros. 
Ang Promisa sg Gobyerno nga Makaangkon sg 
Kaugalingon nga Duta ang mga IPs. Agud 
madani sg gobyerno ang mga IPs, ginapromisahan 
sila paagi sa National Commission on Indigenous 
Peoples (NCIP) nga hatagan sg duta sg ila mga 
katigulangan o ancestral domain paagi sa 
Certificate of Ancestral Domain Title (CADT) kun 
matuman nila ang mga rekisitos kag 
kinahanglanon sini. Ang ancestral domains 
dumalahan sg Ancestral Domains Office (Sec.46- 
a) idalum sg NCIP kag may Special Fund nga 
ginatawag Ancestral Domains Fund (Sec. 71) nga 
kapin sa P130,000,000.00 para sa kompensasyon 
sa pagakuhaon / kumpiskahon nga kadutaan, 
delineation kg development sg ancestral domain. 
Ang NCIP mahimo man magsolicit sg dugang pa 
nga pondo para sa amo nga programa sg 
gobyerno. Diri man mag-agi ang ano man nga 
pondo halin sa lokal o dumuluong nga pondo para 
sa ICCs / IPs. 

Ang Certificate of Ancestral Domain Title 
(CADT) suno sa laye (Chapter II Sec 3) amo ang 

titulo nga pormal nagakilala sa kinamatarung sa 
pag-angkon kg sa pagpanag-iya sg ICCs/IPs sa ila 
katigulangan nga ginsakupan nga ginkilala kg 
ginlaragway suno sa laye. Nagasakop ini sg duta, 
inland waters, baybayon kg dunang manggad nga 
ginaangkon, ginapanag-iyahan, kaugalingon nga 
okupado ukon ginaangkon sg ICCs /IPs ukon paagi 
sa ila mga katigulangan, komunal o indibidwal nga 
humalin pa sg una, tayuyon hasta subong 
magluwas lang kun nasabad sg gyera, force 
majeure o pwersahan nga nadislokar, nalimbong, 
ginkawat o bilang konsekwensya sg proyekto sg 
gobyerno o ano man nga boluntaryo nga 


transaksyon. sg gobyerno kg pribadong 
korporasyon.  Nagalakip ini sg duta sg 
katigulangan, lasang, pastuhan, residensyal, 


agrikultural kg iban nga duta nga indibidwal 
ginapanag-iyahan , alienable and disposable man 
o indi, lugar pangayam, lulubngan, erya sa 
pagsimba, katubigan, mineral kg iban pa nga 
dunang manggad. 

Ang CADT ginahatag / gina-isyu sa ngalan 
sg komunidad nga natungdan nga nagalakip sa 
ngalan sg tanan nga nacensus (Sec. 52), halos 
katulad sa Certificate of Land Ownership Award 
(CLOA) sg CARP / CARPER. Indi ini indibidwal 
nga titulo sg duta. Bangud ang matuod, wala na 
sg duta nga ipanagtag pa ang gobyerno 
bangud halos wala o ubos na ang duta sa 
prontera pati ang sa kalasangan bangud 
ginbaligya kg inugbaligya na ini sg gobyerno 
idalum sg Public Private Partnership Program. 

Ang CADT nagakilala sg tinumandok nga konsepto sa pagpanag-iya nga ang kahulugan amo nga 
ang ancestral domains pribado apang komunal nga ginapanag-iyahan nga iya sg tanan nga henerasyon 
gani indi pwede nga ibaligya, idisposar o gub-on (Sec.5). 

Ang pag-angkon sg ginatawag CADT, indi mahapos. Madamo ini sg mga rekisito nga magaagi sa 
ginatawag nga proseso sg Delineation and Recognition (Sec.51). Ang delineation (paglaragway) 
magaagi sa petisyon nga pangunahan sg NCIP kg sa pahanugot sg ICCs/IPs nga natungdan ukon paagi 
sa petisyon sg mavoriva sg katapuan sg ICCs/IPs nga iagi sa NCIP. Sunod sini amo ang pagcensus na sa 
mga katapu sg komunidad nga himuon sg Ancestral Domain Office. Magluwas sini, kinahanglan 
magsumiter sg mga pamatuod sg ancestral domains claim nga nagalakip sa testimoniya sg elders ukon 
komunidad nga nagsumpa under oath kg iban nga dokumento nga direkta o indi direkta nagapamatuod 
sg pag-angkon o pag-okupar sg erya humalin sg una nga mahimo isa sa masunod nga authentic (orihinal) 
nga dokumento: nakasulat nga panaysayon sg ICCs/IPs sa kustombre kg tradisyon, nakasulat nga 
panaysayon sg ICCs/IPs sa politikal nga istruktura kg institusyon, piktyur nga nagapakita sg malawig na 
nga termino sg pag-okupar katulad sg daan nga mga improvements, lulubngan, balaan nga mga lugar kg 
daan nga duog; maragtason nga panaysayon nga nagalakip sg hinambalan kg kasugtanan bahin sa mga 
utlanan nga ginsudlan sg ICCs/IPs upod sa iban pa nga ICCs/IPs; survey plans kg sketch maps; 
anthropological data, genealogical (kaliwatan) survey: piktyur kg nagalaragway nga kasaysayan sg 
tradisyunal nga komunal nga lasang kg lugar sa pagpangayam, piktyur kg nagalaragway nga kasaysayan 
sg tradisyunal nga mohon katulad sg bukid, sapa, suba, putokputukan o kilid, bungyod, terraces kg iban 
pa nga katulad sini, kg mga sinulatan sg ngalan kg lugar nga ginkuha halin sa natibo nga diyalekto sg 
komunidad. Sundan ini sg preparasyon sg mapa, report sg imbestigasyon, notisya sg publikasyon, 
endorsement sa NCIP kg ang pagturn-over sg erya sulod sa ancestral domains nga ginadumala sg iban 

1 nga ahensva sg gobverno. 
Ang bahin sa duta sg katigulangan nga 
indibidwal ginapanag-ivahan sg katapu sg 
i) A cultural communities nga tayuyon nga nag- 
MI Y euo sg duta sulod sa indi magnubo sa 30 
ka tuig, halin sa pag-aprubar sini nga laye kg 
wala ginaupangan sg ICCs/IPs mahimo 
magkuha sg titulo sa ancestral land sa 


T S 
tg idalum sg probisyon sg Commonwealth Act 
| i ba ukon sa Land 
TA Dy Registration Act 49. 
N. 

Paghimulos sg 
gobyerno sa mga 
IPs / Tumandok 
gamit ang IPRA. 
Sulod sg Ancestral 
Domains, madamu sg 


kinamatarung —ang $ 
ICCs/lIPs nga sa l 
hapaw nga 
paghangop daw 


maavo. Apang amo 
gali ang nagahatag 
sg ligwa sa SRA Ai 
paghimulos kag pagpatuyang sg mga dalagkung komprador 
burgesya-agalon mayduta kg monopolyong kapitalista agud 
kuhaan sg manggad paagi sa mina, reporestasyon, agrikultural 
nga plantasyon kg iban pa nga proyekto o programa nga 
nagapamanggad sa nagaharing sahi. 

Ang Sec. 57 sg amo nga laye nagatandog bahin sa 
dunang manggad sulod sa katigulangan nga ginsakupan. 
Suno sini, “Ang ICCs/IPs may prayoridad nga mga 
kinamatarung sa pag-ani, pagpuga, pagpauswag o paghimulos 
sa anuman nga dunang manggad sulod sa ginasakupan sg 
mga katigulangan. Ang indi katapu sg ICCs/IPs nga 
natungdan mahimo tugutan sa pagdebelopar kg paggamit 
sg dunang manggad sa peryod nga indi magsobra sa 
beynte-singko ka tuig (25) nga mahimo marenew sa indi 
magsobra sa 25 ka tuig: Basta, may pormal kg nakasulat 
nga kasugtanan nga ginsudlan sg ICCs/IPs nga natungdan 
o sg natungdan nga komunidad, sigon sa iya kaugalingon 
nga pagdesisyon, nagpasugot sa amo nga operasyon: 
Basta, sa katapusan, nga ang NCIP mag-ehersisyo sg 
visitorial powers kg magtigayon sg nagakaigo nga aksyon sa 
pagbantay sa mga kinamatarung sg ICCs/IPs idalum sini nga 
kontrata.” 

o We 
O MB? 
F- 
Ang probisyon nga 25 ka tuig kg 
renewable sa dugang nga 25 ka tuig, 
amo man ang probisyon sa pagpasulod 
sg mina sa Pilipinas idalum sg Mining 
Act of 1995. 

Ang Mapaniplang nga Free and Prior 
Informed Consent. Suno sa Chapter 
ll, Sec 3 - g, ang Free and Prior 
Informed Consent (FPIC) o Hilway kg 
Nauna / Antes Nakahibalo / Maalamon 
nga Pagpasugot nagakahulugan sg 
consensus sg tanan nga katapu sg 
ICCs / IPs nga ideterminar suno sa 
kinaandan nga laye (customary laws) 
kg praktis, hilway gikan sa anuman nga 
panggwa nga manipulasyon, 
pwersahan nga pagpasilabot, kg 
nakuha matapos ang lubos nga 
pagpahayag sa tuyo kg sakop sg 
aktibidad, sa 

lenggwahe kg proseso nga nahangpan sg komunidad. Ang kinaandan nga laye (Sec 3-f) amo ang 
nakasulat o wala nakasulat nga pagsulundan, pagdumala, kostumbre kg praktis nga sa tradisyon kg 
tayuyon nga ginakilala, ginabaton kg ginaobserbar sg natungdan nga ICCs/IPs. 

Suno sa Sec 35, ginatugutan ang akses sa biological kg genetic nga mga rekurso kg sa 
tinumandok nga kinaalam may kaangtanan sa konserbasyon, paggamit kg pagpalambo sg ini nga 
mga rekurso sa sulod sg katigulangan nga ginsakupan kag duta sg ICCs/IPs kun may hilway kag 
nauna na nga mainalamon nga pagpasugot ang amo nga komunidad, nga naangkon suno sa 
kinaandan nga laye sg natungdan nga komunidad. 

Ini ang ginagamit nga pamaagi sg mga inbestor sa pagkonsabo naman sg mga burukrata kapitalista 
kg mga ara sa ahensya sg gobyerno katulad sg NCIP. Paagi sa sarswela nga konsultasyon o pulong sa 
mga Tumandok, ila ilahad ang mga maayo nga bahin sg ila programa kg gilayon pakumpirmihan sa 
komunidad kg kun kis-a sa mga ginatawag nila nga Elders nga amo ang mga lider sg grupo, katulad sg 
ginhimo sg NCIP sa mga Tumandok nga pumuluyo sa Hinobaan. Diri ginhiusa lang sg Community 
Relations (Com Rel) sg Philex Mining Corp. ang 7 ka Elders para magpasugot nga mag-explore ang 
minahan sa ila ginaangkon nga 7,000 ektarya nga sakop sg CADT. Bangud sg matam-is nga promisa nga 
paubrahon ang pumuluyo sa karsada kg swelduhan sg P265.00, gilayon nagpasugot ang mga Elders nga 
wala gani nagkonsulta sa mga katapuan sg Tumandok. Ginpagwa sg Philex Mining nga may Free and 
Prior Informed Consent ang komunidad sa ila pagmina sa amo nga lugar sg Hinobaan. 

Sa pag-organisa sa Tribu Tumandok Itoman, wala ginpahibalo sg mga organizers sg SAC, NCIP ang 

nasambit nga mga probisyon sg laye nga nagahatag pahanugot sa mga kapitalista sa pagsulod sa amo 
nga lugar. Nagapanindugan sila nga kontra-mina, apang nagahatag naman sg ligwa sa ini nga mga 
kan o balabagan ang pagmina. 
IPRA, taktika sa “pagtunga kag 
harian” ang pumuluyo. Sa kabilugan, 
7 isa ka kontra-pumuluvo, kontra-Lumad 
| ang amo nga laye, nga nagapakanubo 
kag nagapatalang sa paghimakas sg 
pungsodnon nga  minoriya nga 
maangkon ang kaugalingon nga 
determinasyon, mahilway sa 
dumuluong nga pagpasilabot kg itib- 
ong ang ila kaugalingon nga kultura 
nga may pag-ulikid sa naturalisa kg 
kinaiyahan. 


D $ 


An A 
K 7. NU | 

Subong man, isa ini ka maduguon nga eskema sg reaksyonaryong rehimen paano “paawayon kag 


harian” ang pumuluyo. 


Ginagamit sg rehimen ang mga IPs batuk sa rebolusyonaryong kahublagan paagi sa pag-organisa 
sa ila bilang armadong grupo, panatiko, gwardya o tigpaniktik sa masa kg sa rebolusyonaryong 


kahublagan sa kabilugan. 


Bangud sini nga laye, ginapaaway sg gobyerno ang pareho mga pigos kag ginahimuslan nga mga 
tumandok kag indi tumandok, nga pareho nagahandum makaangkon sg bastante nga dutang 
pangabuhian paagi sa matuod nga repormang agraryo kg pungsodnon nga industriyalisasyon. 

Solo nga paagi lamang sa pagpadaug sa demokratikiong rebolusyon sg banwa nga ang mga 
tumandok / IPs makaangkon sg ila matuod nga handum para sa ila pagkinaugalingon bilang isa ka 


espesyal nga grupo sg sosyedad Pilipinas..... AP 


Istorya Sa Pagpundar Sg Komunal Nga Uma 


ll ini ka interbvu sg Ang Paghimakas korespondent sa mga katapu sg SPL sa isa ka barvo sa 


Sentral Negros, bahin sa ila aktwal nga eksperyensya sa pagpundar kag pagpauswag sg ila produksyon. 


AP: Pwede ninyo mahatag ang malip-ot nga 
rebolusyonaryong kasaysayan sg ini nga 
lugar? 
Ka Richard: Ang amon lugar sg dekada 80-90, 
isa sa mga lugar nga ginmarkahan Pula sg Army. 
May Lubos Asosasyon Masa (LAM) kag Seksyon 
Komite sg Partido diri sadto. Madamu nga masa 
ang nagsampa sa Bag-ong Hangaway sg Banwa 
(BHB) kag Yunit Milisya (YM). Napundar diri sg 
una ang komunal nga uma kag kooperatiba sg 
pamatan-on kag mga mangunguma. Daku na ang 
pondo nga amon natipon sadto. 

Sang paglihis na sa linya sg Partido kag 
wala-sa-panahon nga  regularisasyon, may 
ginpangsilutan patay diri nga wala sg bastante nga 

basehan kag wala naaprubahan sg mataas nga 
organo. Arbitraryo lang sila nga ginsilutan nga wala 
sg husto nga basehan kag proseso. Patarasak na 
ang paghulag sg mga Hukbo. Wala sg 
konsiderasyon sa sitwasyon kag balanse sg 
pwersa sa kabilugan. Ang masa nagbakwet kag 
naguba ang amon kooperatiba kag ang kita sa 
kooperatiba personal nga gingamit sg pila nga ara 
sa pamunuan. Damu ang naakig sa hublag. 

Sang pagpanadlong sadtong 1994, isa kami 
sa una nga nalab-ot sg mga kaupod kag 
mapainubuson nga ginpaathagan sg Kahublagan 


Panadlong. Sa ngalan sg rebolusyonaryomg 
kahublagan, nangayo sila 

sg pasensya sa masa sa mga 
kahalitan nga natuga sadto sg hublag 
sa mga indibidwal nga masa kag sa 
bilog nga pumuluyo. 

Wala sg rason nga indi namon 
pagbatunon liwat ang mga kaupod kag 
rebolusyon sa kabilugan bangud kun 
wala ang organisasyon, wala gid kami 
sg kaisog para manindugan sa amon 
kinamatarung bilang mangunguma, 
wala kami sg kaugalingon nga 
ginatalauma kag tubtob subong 
posible ulipon kami gihapon sg mga 
despotikong agalon mayduta. Ikaduha, 
nakita namon ang sinseridad sg 
Kahublagan Panadlong. Nanumbalik 
ang amon kumpyansa nga ang Partido 
Komunista sg Pilipinas lang gihapon 
amo ang epektibo nga makapamuno 
sa pumuluyo nga bag-uhon ang karon 
nga pigos kag ginahimuslan namon 
nga sitwasyon, kag NPA lang gihapon 
ang husto nga armado para sa 
pumuluyo. Kun wala ang NPA, wala sg 
bisan ano ang pumuluyo ilabe na gid 
ang sahing mangunguma katulad 
namon. 

AP: Sa pagkaintiendi ko, halin sg 
liwat napundar ang mga 
rebolusyonaryong organisasyon 
masa, YM kag Sanga sg Partido sa 
Lokalidad (SPL), nakalunsar kamo 
sg mga paghimakas masa nga 
nakabenepisyo sa mga 

mangunguma diri sa baryo. Pwede malahad o masaysay 
ang inyo eksperyensya bahin sa paghimakas masa kg 
pagpauswag sg inyo produksyon? 


Ka Maita: Sadto, ang duta nga amon ginaposisyunan 
ginaangkon sg isa ka agalon mayduta. Nagahatag lang kami 
sg bahin sg amon produkto sa agalon mayduta. Sang una, 
tersya parte hasta sg ulihi nangin “quarta” tubtob “quinta” 
parte. Nahimo namon ini paagi sa matawhay nga pagdayalogo 
sa agalon. Sang pagbaskog sg hublag, wala na sila nagakuha 
sg bahin. Ginposisyunan namon ini kag ginpangtamnan sg 
tubo, humay, mais, saging, utanon kag kun ano pa nga 
makaon. 

Sang naglapad ang kampo sg tubo nga ginapanag- 
iyahan sg mga nahanunga kag manggaranon nga mga 
mangunguma kag gagmay nga agalon mavduta, nagduso 
kami sa pagpataas sg suhol sa kampo paagi sa 
pagpakigdayalogo sa mga tag-iya sg kampo. 

Ka Mylene: Sang tuig 2012, ginkadtuan kami sg mga RPA 
kag ginhambalan nga kuhaon ang duta nga amon 
ginatalauma. Suno sa ila, ginabaligya sg anay agalon mayduta 
ang duta nga amon ginatalauma 

didto sa Provincial nga Gobyerno idalum ni Gov. Alfredo Maranon, Jr. kag Office of the Presidential 
Adviser on the Peace Process (OPAPP) para ihatag sa RPA para sa ila livelihood project. 

Namatuk kami. Nagtipon kami sa amon Simbahan kag gin-atubang ang nagkadto nga mga RPA 
upod sg representante sg probinsyal nga gobyerno. Didto ginpahayag namon ang maisog namon nga 
panindugan nga indi pag-ihatag ang duta nga sa malawig nga panahon amon gintalauma. Ginkulbaan 
kami ilabe na kay armado sila. Ang iban gani sa pumuluyo nahadlok na kag daw gusto na lang ihatag sa 
gobyerno ang duta para kuno wala na lang sg gamo. Pero siling namon, kun ihatag namon ang duta, 
paano na kami mabuhi? Diin kami makadto? Paano na ang amon kabataan? 

Amo na nga naghiusa kami nga magbato kag tubtob subong, nagpabilin kami sa amon duta nga 
ginatalauma. 

AP: Paano kamo nakaposisyon sa duta nga inyo subong ginhimo nga komunal nga uma kag may 
kampo nga ginkooperatiba? 
Ka Billy: Tulod sg kakulang sg duta nga amon pangabuhian, nagplano kami paano pa mapauswag ang 
| nand amon pangabuhian. Nakita namon nga may mga publiko pa nga 
po duta sa amon lugar nga bakante. Ang iban gani ginaangkon sg 
KA mga “pangayaw nga wala man nagauma diri kag 
g TA _ ginapaarenduhan pa sa iban nga agalon mayduta. 
iba j sb Samtang kami nga sa malawig nga panahon diri 
na nagapuyo, wala nakapulos. Ginplanuhan 
“ili namon nga kultibaron ini. 
a Ginpabantayan sg isa ka manug-agaw 
' duta ang duta nga plano namon kultibahon. 
2 Pwerte ang kahadlok namon sg primero 
bangud bangis gid ang mga gwardya nga 
may upod pa nga mga RPA. 

Sa adbays sg mga kaupod ginhikutar 
namon ang papeles sa amo nga duta. Gintsekyar namon sa DENR kg DAR ang istatus sg amo nga duta. 
Didto nahibal-an namon nga Pre-Patent pa gali ang 15 ektaryas nga ginaangkon sg isa ka manug-agaw 
sg duta. Nakita namon nga may pagkalehitimo kag legal ang amon plano nga pagposisyon sa duta. 
Ginsampa namon sa mga kaupod sa Hukbo ang bahin sa presensya sg mga gwardya nga nagapamahog 
sa amon nga indi magkultibar sa duta nga ila ginabantayan kun indi namon gusto mapatay o mahalitan. 
Ka Billy: Ang indi gid namon malipatan nga eksperyensya namon amo ang pag-obra namon sa kampo 
sg kooperatiba nga 52 kami kabilog. Gintabog kami sg 4 ka bilog nga gwardya sg agalon mavduta. Ila 
kami ginatayaan sg dala nila nga shotgun. Ang 10 ka babaye nga may bitbit nga espading nagpalapit sa 

mga gwardya. Dugay-dugay ang iban nga nagasige hilamon, sadol kag arado, nag-untat kag ginpalibutan 
ang 4 ka gwardya. Nagsinggitanay kami nga mga babaye kg mga gwardya kay ginapahalin kami nila sa 
amon obra. Bangud sige kami sabat sa ila kag padayon sila ginapalibutan sg amon mga upod nga 
mangunguma, nagmando ang tim lider sg mga gwardya nga mag-atras kay mabato gali kuno ang mga 
tawo. Nagkinuyampad dalagan palayo sa mga tawo ang mga gwardya bitbit ang ila ginpanaya nga 
shotgun. Nagpinalakpak ang mga tawo kag nagpadayon obra. 

Sang ulihi, gin-aksyunan sg mga Kaupod ang reklamo namon sa mga gwardya. Ila ini kun tani nga 
dis-armahan lang kag warningan (bangud wala pa sg desisyon nga silutan ini sg kamatavon), bangud 
nagbato, gintiro ini sg mga kaupod para dispanta lang pero karon naparalisa gid ang isa. 

Sugod sadto, naglinong ang amon lugar kag nakatrabaho na kami sa amo nga duta. Karon padayon 
pa namon ginahikutar ang papeles sg duta. Lipay na kami kay nakaprodukto na kami sg mais sa amon 
komunal bisan gamay lang kag sa amon kooperatiba, nakabakal na kami sg karabaw para sa amon 
Asosasyon. May gamay naman kami nga pondo nga ginagamit namon pamasahe sa pagfollow-up sg mga 
papeles, transportasyon sa mobilisasyon, gasto sa asembleya sg Asosasyon kag gamay nga bulig 
pinansyal sa mga mahospital nga miyembro sg Asosasyon kag nakasentralisa kami sg pinansya sa 
demokratikong gobyerno sg pumuluyo. 

AP: Ano ang mga patakaran kg polisiya sa inyo komunal kg kooperatiba? 

Ka Boss: Bale ang amon komunal ginadagyawan sg 40-60 ka tawo isa ka adlaw kada semana. Kay ang 
iban nga inadlaw ginaobra namon sa amon kooperatiba nga uma, sa amon indibidwal kag sa 
pagpamugon man sa iban nga kampo para may kuhaan kami sg amon kita. 

Wala kami sg gin-amot diri nga pinansya kundi kusog pangabudlay lang gid namon sa pagpanggas 
sg mais, hilamon, pag-abono hasta sa pagharvest. Sang primero, gintamnan namon ini sg balinghoy. 
. Wala kami nakapondo bangud gamay lang gid 
“ kayo ang naprodukto. Sang ulihi, gintamnan 
namon sg tubo kag ginlatakan sg mais. 
Nagbahinay kami sg mais base sa kadamuon 
sg inoras nga amon naubrahan sa komunal. 
Halin sa kita sa tubo, nakapondo kami 
NI P5,000.00 nga amo naman ang panugod 
namon nga gingasto sa ginpundar nga 
kooperatiba nga kampo. 

Bisan gamay lang ang kita namon sa 
amon komunal, pero naigo naman namon ang 
mayor nga katuyuan nga kuhaon namon ang 

duta sa nagpaarendo nga manug-agaw sg duta. 
Nalipay gid ang mga masa kay nakita nila ang 
kadalag-an sg amon paghiliusa kag pagpanindugan. 
Ka Fita: Ang bahin naman sa amon kooperatiba, 
nagsugod man kami sa gamay lang anay nga duta. 
Wala kami nangutang sg kapital kag sa baylo, 
nagbuligay kami sg amon kusog pangabudlay para 
makatanom kag makapatapas sg tubo. Bale 
“workpoints” ang amon basehan. Sa isa ka adlaw nga 
obra, may 1 kami ka puntos, nga katumbas sg isa ka 
adlaw nga sweldo namon. Bayaran ini sa panahon 
nga matapas na ang tubo. 

Sa sini lang nga tuig, nakaganansya gid man 
kami sa Asosasyon nga amo ang ginbakal namon sg 
isa ka karabaw nga amon ginagamit sa komunal nga 
uma kag sa kooperatiba. Ang iban ginpondo namon 
sa Asosasyon kag gin-alokar sa iban pa namon nga 
galastuhan. 

Ginaadmiter namon nga damu pa man kami sg 
kulang o may mga pila ka sayop sa amon praktika sa 
kooperatiba, pero bukas kami sa mga mas maayo 
nga ideya. Sa tuod lang, bag-o pa lang kami 
nakadihon sg mga depinido nga polisiya sa komunal 
kg kooperatiba nga base sa Rebolusyonaryong Ubay 
sa Reporma sa Duta. Nagahalong gid kami nga indi 
mapaslaw kag mahulog sa indibidwal ang amon kita 
sa Kooperatiba nga kampo, katulad sadtong natabo 
panahon sg paglihis. 

AP: Magpadayon bala kamo sa pagtanom sg tubo 
sa pihak sg ginaatubang karon nga krisis sa 
industriya sg kalamay? Ano ang mahimo nga 
epekto sa inyo sg pagpatuman na sg mga 

probisyon sg ASEAN Free Trade Agreement 
(AFTA), partikular nga mangin 5-0% tariff na 
ang kalamay? 

Ka Maita: Bilang mga mamumugon sa kampo 
kag nagatanom man sg tubo, indi gid maayo 
ang epekto sini sa amon. Magluwas nga 
padayon nga nubo ang sweldo nga amon 
ginabaton, madamu pa gid sa amon ang 
mahimo mawad-an sg trabaho bangud sa 
mahimo nga pagconvert sg tanom nga tubo 
padulong sa iban nga tanom. Bilang 
pangandam, nagpanugod kami sa pagtanom sg 
mga utanon sa amon kooperatiba. Kahibalo 
kami nga mahimo magnubo na gid ang 
kalamay. Kun kis-a ginakatis pa. Gani 
ginpakamaayo na namon ang magkambyo sg 
tanom halin sa tubo pakadto sa makaon nga 
mga produkto kag subongman, makwartahan. 
Labi na gid nga nagamahal ang abono sa tubo 
kag kun kis-a peke pa. 

Ka Mylene: Kun may tubig na, base maobra 
kami sg gamay nga punong para sa tilapia. 

AP: Ano sa pagtanaw ninyo ang 
kabangdanan ngaa masiling naton nga 
nagmadinalag-on kamo sa pagpundar sini 
nga mga proyekto ninyo? 

Ka Richard: Una sa tanan, kinahanglan may 
programa kag plano gid ang Partido para sa 
pagpangapin sa pangabuhian kag pagpauswag 
sa produksyon ilabe na gid nga nagalala na gid 
ang kapigaduhon. Ikaduha, nagalapnag ang 

pagpang-agaw duta paagi mismo sa programa kg laye sg 
reaksyonaryong gobyerno. Kun wala kami 
nagbato sadto sa gobyerno kag sa RPA, pat-ud 
wala na kami diri. 


Ini nga of N 
plano " fer i 
kinahanglan . ji 


hugot gid A 
nga 
hiusahan 

sg katapuan 
sg Partido 
para 
epektibo 

sini mahiusa ang organisasyon masa sg 
PKM, MAKIBAKA kag KM. Bisan pa ang mga mataas sg sahi. 

Eksperyensya namon, bisan lawig nga panahon nga nabayaan kami sg mga kaupod, pero bangud 
may programa na kami, ini lang ang serbe namon giya sa amon trabaho diri. 

Yabe gid ang maayo nga pagpamuno sg Partido. 

Ikaduha, dapat magtaas ang pulitikal nga kamuklatan sg masa nga indi lang sila mahigot sa 
ekonomiya nga kadalag-an. Yabe gid ang pagtaas sg lebel sg amon orgaisasyon masa. Kay kun indi, 
base mahulog naman sa korapsyon, pagmansig-masig kag pagkaguba sg grupo katulad sadtong 
panahon sg paglihis. 

May panahon nga tapos namon dagyaw, nagahatag pagtuon ang mga kaupod. Kun kis-a gamit ang 
lecture kag may ara man nga nagatan-aw kami sg video sa mga pagtuon katulad sg MKKRP, Lupa ay 
Laya (SMC), AB videos, Buhay Komunista kag iban pa nga mga videos. 

Dapat mahangpan sg masa nga indi tanan nga aksyon masa, mahimo magmadinalag-on. May mga 
panahon nga mahimo maperde kag mag-atras bangud sa karon mas mabaskog pa ang kaaway naton. 
Importante lang ginatun-an ang aton kaperdehan paagi sa mga napanahon nga pagtasa kg ebalwasyon 
kag sa madason himuon ini nga ubay sa aton padayon nga hilikuton. 

Bangud bag-o pa liwat kami nagpundar sini nga hilikuton, madamu pa kita sg dapat tun-an kag 
atubangon nga kabudlayan. Indi lang ‘ta magkataka kag manalaw. Malawig pa ang away para angkunon 
naton ang matuod nga reporma sa duta kg pungsodnon nga industriyalisasyon.AP 

Paghimakas Masa, Nagpaslaw Sa 
O'Plan Bayanihan Sg AFP Sa Sentral Negros 


NG pihak sg  masingki nga 


operasyon militar sa Sentral Negros, 
nalunsar sg pumuluyo ang nagkalain-lain 
nga porma sg paghimakas masa, kontra- 27 
pyudal,  kontra-pasismo kg kontra- 
imperyalismo, nga nagresulta indi lang sa 
ekonomikanhon nga kadalag-an, kungdi 
lakip na ang politikal nga kadalag-an, nga 
nagresulta sa pagbaskog kag paglapad sg 
baseng masa, pagdaku sy Bag-ong 
Hangaway sg Banwa (BHB) kg pagdamu 
sy katapuan sg Partido Komunista sg ' 
Pilipinas (PKP). 

Napamatud-an sg masa, Hukbo kg 
Partido nga basta hugot ang ila paghiliusa, 
malab-ot gid ang katuyuan kag handum. 
Naghatag ini sg kumpyansa sa masa nga 


basta sila ang nagahugpong, may gahum sila nga indi kaya punggan sg anuman nga bagyo sg 


pasismong militar. 


Pebrero 5-6, 2014. Natigayon ang isa ka Fact 
Finding Mission (FFM) sa mga Barangay sg 
Riverside kag Makilignit, Isabela kag Brgy. 
Amontay, Binalbagan, Negros Occ, agud usisaon 
ang ginapadangat sg pumuluyo nga mga 
kalakasan sg tropa sg Phil. Army sa nasambit nga 
mga barangay. 

Lakip sa mga kalakasan sg AFP amo ang ila 
paglapas sa pila ka probisyon sg Comprehensive 

Agreement on Respect for Human Rights and 
International Humanitarian Law o CARHRIHL nga 
nagalakip sg pagpamahog o pagpaandam sa 
pumuluyo nga indi magsuporta sa NPA kag legal 
nga mga organisasyon, pagpanglista sg ila mga 
ngalan, pagtenir sa mga balay sg pumuluyo nga 
wala sg pagpahanugot o lubag sa kagustuhan sg 
pumuluyo kag ang wala sg untat nga operasyon 
militar. Ini nga mga aksyon sg tropang militar 

nagalapas sa kinamatarung sg pumuluyo sa pag- 
organisa sg ila kaugalingon, kahilwayan sa 
panghuna-huna kag pagtuluohan, kinamatarung sa 
pribasiya ilabe na sg ila puluy-an. Nagalapas man 
ini sa IHL nga nagadumili sa pagpuyo sg tropang 
militar sa mga populated erya katulad sy mga 
pamalay ilabe na kun indi gusto sg tagbalay. 

Kadungan sa amo nga FFM, gin-edukar sg 
taga-FFM ang pumuluyo angot sa kaundan sg 
CARHRIHL, nga may pagtum-ok sa pagpukaw 
agud ipakig-awav sg pumuluyo ang ila 
kinamatarung ilabe na sa malinong nga 
pagpangabuhi nga hilway sa anuman nga 
kakugmat. 

Bangud sy pagkabuyagyag sy mga 
kalakasan sg 11h IB idalum sg 302"4 Bgde nga 
ginapamunuan ni Col. Francisco Patrimonio, 
naghagan-hagan ang ila combat nga operasyon sa 
amo nga mga barangay kag nakapadayon na sa 
pagpanguma ang mga pumuluyo. Nabuyagyag 
man ang ila psywar nga operasyon idalum sg 
O'Plan Bayanihan sg US-Aquino nga rehimen. 

Ang FFM gin-updan sg grupo sg 
KARAPATAN-Negros, September 21 Movement, 
Kilusang Magbubukid ng Pilipinas (KMP) - Negros 
kag iban pa nga grupo kag sektor nga naghalinsa 
kasyudaran kag nagasuporta sa paghimakas sg 
masang mangunguma. 

Pebrero 18,2014. Sa pihak sg pagpamahog kg 
pagpangharass ni Jovannie Lim sa ila mga saop 

nga mangunguma, ginpursige sg kapin sa 60 ka 
saop ang pagdayalogo kay Jovanie sa Barangay 
Tinayunan beach, Guihulngan, Negros Oriental. 

Tuyo ni Lim nga pahalinon ang mga saop sa 
duta nga ila ginatalauma bisan pa padayon sila 
nagahatag sg bahin sg ila produkto kay Jovannie 
Lim. 

Bangud sg pagpanindugan sg mangunguma 
nga ipakigbato ang ila kinamatarung sa duta, 
nagpabilin sila karon nga nagatalauma sa amo nga 
duta. 


Marso 14, 2014. Kapin sa 200 ka pumuluyo sa 
Brgy. Buenavista, Guihulngan, Negros Oriental ang 
nagtipon para maglunsar kun tani sg dayalogo sa 
tropa sg 3'4 CMO Battalion kag sa lokal nga 
gobverno sg Guihulngan agud ipadangat ang ila 
reklamo nga palayason ang nagatenir sa baryo 
nga yunit sg CMO Battalion bangud sg perwisyo 
nga ginadulot nila sa pumuluyo. 

Suno sa pumuluyo, antes nag-abot ang mga 
militar sa ila lugar, malinong kag masulhay ang ila 
pagsinalayo. Humalin sg nag-abot sila, naglapnag 
ang paggamit sg iligal nga druga, panahor, 
kinawatay, hold-ap kag pagpamatay nga halos 
wala gid sg kasolbaran. 

Apang sa kun ano nga rason, wala 
nagtambong ang ginpadal-an sg imbitasyon nga 
tropa militar kg bisan representante na lang sg 
lokal nga gobyerno sg Guihulngan. 

Nagpauli ang mga pumuluyo nga 
labi nga naakig sa tropa sg militar kag 
resolbado nga ipadayon ang amo nga 
dayalogo sa masunod nga panahon. 
Mayo 1, 2014. Linibo ka pumuluyo ang 
nagkomemorar sa ika-128 ka tuig sg 
International Labor Day, paagi sa 
pagmartsa sa kadalanan sa Syudad sg 
Guihulngan. Tuyo sini nga rally- 
protesta nga ipadangat sa 
nagapabungol-bungol nga rehimeng 
US-Aquino. ang demanda sg 
mamumugon nga P125.00 across the 
board nga pagsaka sg sweldo sg mga mamumugon kag P3,000.00 nga saka sa sweldo sg mga 
empleyado sg gobyerno . 

Ginsinggitan man sg pumuluyo ang ila pagpamatuk sa nagapadayon nga militarisasyon sa 
kaumhan, wala'y untat nga pagsaka sa presyo sg mga balaklon kg ang padayon nga institusyonalisadong 
pagpang-agaw sa kadutaan sg mangunguma katulad sg mapangwasak nga pagmina sg mga dumuluong 
nga korporasyon kg dalagkung komprador burgesya. 

Para sa pumuluyo nga nagahimakas, maangkon lamang sg sahing anakbalhas ang ila handum nga 
makatarungan nga sweldo kg benepisyo kag bastante nga pangabuhian kun mapatuman ang matuod 
nga reporma sa duta kg pungsodnon nga industriyalisasyon paagi sa paglunsar sg demokratikong 
rebolusyon sg pumuluyo. AP 


REBOLUSYONARYONG MARTIR 


Kaupod Gary, Rebolusyonaryong 
Hangaway 


Baan ano pa man ang pamaagi sg kamatayon... ang baganihan nagaalagad sa pumuluyo 


tubtob sa iya katapusan nga ginhawa.” 

Mga tinaga ini nga naggikan sa isa ka makahulugan nga binalaybay ni Kaupod Jose Maria Sison, 
bilang pagpasidungog sa dungganon nga mga kaupod nga nabuhi kg napatay nga nagaalagad sa 
rebolusyonaryong paghimakas. 

Isa na diri si Kaupod Gary nga bisan pa sa iya masakiton nga kahimtangan, wala nagsungka sa 
kaaway kag mas ginpasulabi nga mapatay sa duyan sg rebolusyon..... 

SI Kaupod Gary naghalin sa sahing mangunguma nga aktibo na sa rebolusyon halin pa sg dekada 
1980. Siya ang natawo kag nagdaku sa isa ka barangay sa Moises Padilla. Kinamagulangan siya sa pito 
(7) ka mag-utod kg nakaeskwela tubtob sa Grade IV sa burges nga eskwelahan. 

Sang pagpanadlong sadtong 1993-1994, liwat naangutan sy mga kaupod ang ila pamilya. Nag- 
aktibo sila sa liwat ginpundar nga organisasyon masa. Nangin katapu si Ka Gary sa Yunit Milisya (YM) 
kag sg Sanga sg Partido sa Lokalidad (SPL). Sa ulihi nga bahin sg 1995, nagpatapu si Ka Gary sa Bag- 
ong Hangaway sg Banwa (BHB). Sang sa Hukbo na siya, aksidente siya nga nahulog sa bakilid kag 
nalupog gid. Nagpahuway si Ka Gary samtang ginatratar ang iya balatian sa kidney kg ang iva 
pagkalupog. 

Sang naumpawan siya, liwat nga nagbalik si Ka Gary sa Hukbo sadtong 2009. Bangud sg maayo 
nga aktitud, mahapos ini makaadjust sa mga kaupod. Kag sg tuig 2010, halin sa larangan gerilya sg 
Sentral Negros, isa si Ka Gary sa gindeploy sa pihak nga larangan. Base sa iya masarangan, wala 
nagapamalibad si Ka Gary sa mga hilikuton sulod sg Hukbo, ilabe na sa mga teknikalidad. Apesar sg 
limitasyon sa pagbasa kg pagsulat, maukod siya sa mga pagtuon nga ginalunsar sulod sg yunit. 

Sang tuig 2012, gintigayon ni Ka Gary ang integrasyon sa iya pamilya. Apang sg nagapadulong pa 
lang tani sa iya pamilya, gin-atake ini sg typhoid fever. Gintratar si Ka Gary sg mga kaupod hasta nga 
ginpahospital. Samtang ginatratar, nagtenir siya sa balay sg masa sa Isabela. Apang nakaengkwentro ang 
yunit sg BHB nga malapit sa balay nga ginateniran niya. Bangud sg grabe nga kahalitan ang natabo sa 
tropa sg kaaway nga tuyo tani magraid sa kampo sg BHB, daw mga ido buang ini nga nagpangdakop sg 
mga masa kag isa kun tani si Ka Gary sa dakpon. Apang sa iya maayo nga pagtuon sa sitwasyon, 
nakalikaw siya kag sa baylo nakainisyatiba pa nga taguon ang mga backpacks kag pusil sg mga kaupod 
nga nagkalabilin. 

Nag-atras si Ka Gary padulong sa ila balay nga sadto nga panahon may military operasyon man. 
Agud malikaw sa paglagas sg kaaway kag padayon matratar sa iya sakit ginrescue siya sg mga kaupod 
kag gindala sa mas safety nga lugar. Hasta nga liwat siya ginpatsek-ap sa doktor. Apang suno sa doctor, 
tuman na ka lala ang balatian ni Ka Gary kag indi madali bulngon. 

Bisan pa sa ini nga deklarasyon sg doktor, padayon nga gintratar sg mga kaupod si Ka Gary. Namilit 
ang iya pamilya nga sa ila balay na lang magtenir si Ka Gary kag sila na lang ang magtratar bisan pa sa 
pagpangindi kun tani sg mga kaupod. Sang didto na sa ila balay, ginakadtuan siya sg kaaway para kun 
tani ipabulong, pero nagpamalibad ini sa pagsungka sa kaaway tubtob na sa iya kamatayon. 

Ginpamatud-an ni Ka Gary nga indi rason ang pagbalatian para magpahuway sa pagrebolusyon kag 
magsungka sa kaaway. Katulad sg isa ka dungganon nga komunista, mas ginpakatam-is niya ang 


magsakripisyo kag mapatay sa ngalan sg rebolusyon. 


Ini si Ka Gary..... ang hipuson apang mabakod kag tampad nga proletaryong rebolusyonaryong 


hangaway. AP 


Ka Mona, Pamatan-On Nga Hangaway 


a si Danny Ligidligid a.k.a Ka Mona o Ka Radja sa 


nagsabat sa panawagan kag panghangkat sg Partido 
Komunista sg Pilipinas nga magpatuhaw sg mga pamatan-on 
para sa masunod nga henerasyon sg magpamuno sa 
rebolusyon. Kabahin siya sa nagapaseguro sa manunubli sg 
rebolusyon. 

Si Kaupod Mona, subang sa anum (6) ka mag-utod nga 
puro lalake. Naghalin siya sa sahing imol nga mangunguma. 
Sa temprano nga edad, nangin responsable si Ka Mona sa ila 
pagpangabuhi bilang katimbang sg ginikanan sa ila uma kag 
sa pag-atipan sa iya mga manghod. 

Tuig 2008 sg nag-ibwal ang paghimakas sg 
mangunguma batuk sa pagpang-agaw duta sg pamilya Lacson 
sa duta nga ginatalauma sg mga mangunguma sg Sityo 
Bactolon, Brgy. Camindangan, Sipalay City, Negros 
Occidental. Isa ang pamilya nila Ka Mona nga nag-atubang sa 
katalagman nga mawad-an sg duta kun indi sila magbato. 
Nangin aktibo siya sa pagpabuylo sa kahublagan pamatan-on 
sa baryo paagi sa ila organisasyon nga Kabataang Makabayan 
(KM) nga upod sa organisasyon sg Pambansang Katipunan ng 
Magbubukid (PKM) kag ila mga legal nga organisasyon masa, 
maisog nga nakig-away batuk sa pagpang-agaw duta sg mga 
Lacson, sg minahan kag bisan sa pagpalavas sa tropa sg 61st 
IB PA nga nagtenir sa Brgy. Hall sg Camindangan. 

Bangud sg 


pagtaas sg 
kamuklatan ni Ka Mona bahin sa 
makasahing paghimakas, ginhakos ni 
Ka Mona ang armadong paghimakas 
kag nagpatapu sa Bag-ong Hangaway 
sg Banwa (BHB) sadtong 2009, tubtob 
sg siya ang napatay sadtong Mayo 24, 
2014, sa Barangay San Antonio, 
Tanjay City, Negros Oriental sa isa ka 
engkwentro sa tropa sg 79* IB PA. 

SI Ka Mona bilang kaupod, isa ka 
matutom kag mapisan nga hangaway. 

Responsable kag mapinalanggaon siya sa mga kaupod kag sa 
iya mga manghod. Bukas siya sa mga pagsaway kag handa 
sa pagtadlong sg iya mga kasaypanan kg kalapasan sa 
disiplina sg Hukbo kag Partido. Suno sa mga kaupod, si Ka 
Mona kun sawayon, mahipos lang kag magkadlaw-kadlaw, 
tanda sg iya pagbaton sa kasawayan. Pero kun para sa iya 
indi naman husto ang ginapaabot nga pagsaway, 
nagapamangkot o nagapang-usisa gid siya sg basehan sg 
pagsaway sa iya. Kag kun mapamatud-an ang kahustuhon sg 
pagsaway sa iya, siya ang handa man magbaton kag 
magtadlong. 

Nagsakbat sang nagkalain-lain nga responsibilidad si Ka 
Mona sa sulod sy Hukbo. Nakaagi siya nga nangin Giya 
Pampulitika sg iskwad, Platoon Finance and Logistics Officer, 
Assistant Iskwad Lider kg Iskwad Lider. Sa ispesyal nga mga 
tahas, nagserbe man siya nga intelligence officer sa malip-ot 
nga panahon kag team lider sa mga semi-legal team nga pulu- 
panahon ginahaboy sa mga erya nga wala ang platoon sg 
hukbo. 

Bangud napanday sa makasahing banggianay, si Ka 
Mona tayuyon nga nag-uswag bilang proletarvadong 
Hangaway sa pihak sg madamu nga mga kabudlayan kg 
sakripisyo nga gin-agyan. 

Si Ka Mona  naghalin sa isa ka rebolusyonaryong 
pamilya humalin pa sg dekada 70 tubtob karon. Pila na ka 


MGA PAHAYAG 


pagpamahog, pag-intimidar, 
pagpanghaylo sg kaaway ang ila 
naagyan, apang wala ini nakabandog 
sa panindugan nila. Sa baylo, labi ini 
nga naghangkat sa ila para boluntaryo 
nga ihatag ang ila mga kabataan para 
sa rebolusyon. 

Mensahe nga ginhatag sg isa ka 
rebolusyonaryong amay ni Ka Mona, 
“Dungog ko bilang amay sang mga 
kabataan nga boluntaryong naghalad 
sg ila kabuhi para sa armadong 
rebolusyon, lamang mahatagan sg 
mahilwayon. nga  kabuhi ang 
pumuluyong pigos kag ginahimuslan. 
Ang kamatayon sg akon mga anak nga 
sanday Ka Mona kag Ka Boss, 
magserbe nga inspirasyon kag sulo 
nga padayon 5 magaiwag. sg 
rebolusyonaryong dalan tubtob sa 
kadalag-an! Mabuhay ang mga 
rebolusyonaryong martir! Mabuhay ang 


rebolusyon”. AP 


Kondenahon Ang Iligal Nga Pagdakop Kay 
Kaupod Roy Erecre! 


Partido Komunista sg Pilipinas - Isla sg Negros 

Gia sg Partido Komunista sg 


DAG 


Pilipinas (PKP) ang iligal nga pagdakop kay | a IpżA cr 
Kaupod Roy Erecre kag sg iya upod nga si J. Niog 
didto sa Brgy. Bajada, Davao City sg mga AHA ia) HA 


elemento sg Community Investigation 
and Detection Group (CIDG), Intelligence 
Staff of the Armed Forces of the | 
Philippines (ISAFP) kag sg Phil. Army 
idalom sg Eastern Mindanao Command. 

Si Kaupod Roy isa ka Visayas 
Consultant sg National Democratic Front 
of the Philippines (NDFP) kag nalakip sa 
ginhatagan sg immunity idalum sg Joint Agreement on Safety and Immunity Guarantee o JASIG nga may 
pangalan Vide Alguna dira sa hambalanay sa kalinong sa tunga sg GPH kag NDFP. Kilala si Kaupod Roy 
Erecre sa mga pwersa sg GPh bangud NDFP-Bohol negosyador siya sg negosasyon sa kalinong sadtong 
1987 sa tunga sg gobyernong Cory Aquino kag NDFP. 

Ang pagdakop sa iya isa ka paglapas sg rehimeng US-Aquino sa JASIG nga ginkasugtan sg duha 
ka gobyerno sa Pilipinas, ang GPh kg NDFP. Isa ini ka pagtampalas sa kasagrado sg hambalanon sa 
kalinong! 

Parehas man sa pagdakop sa ila kaupod Benito Tiamzon, Wilma Austria kag iban pang mga NDFP 
consultants, ang pagdakop kay Kaupod Roy Erecre nagapakita lamang sg matuod nga nawong sg 
ipokrito, pasista kg “war freak” nga rehimeng US-Aquino. 

Magluwas sini, ginhimo siya nga incommunicado sulod sa malapit duha ka semana. Sa ini nga 
higayon, gina-interogar, ginapahug, ginadingutan sg legal counsel kag ginalapas ang iya tawhanon nga 
kinamatarung. 

Dugang pa, gina-subject man si Kaupod Roy sa mga malisyoso kag pagpakalain paagi sa binutig 
nga mga estorya ni Capt. Alberto Caber, tagpamaba sg East Mincom sg Phil. Army nga siya kuno naga 
“island hopping sa mga beaches kag mga hotel” bisan pa sa medical records nga ila nakuha gikan sa iya 
nga nagpamatuod nga si Kaupod Roy ang nagapa-tsek ap kag nagpabulong sg iya sakit nga diabetes. 

Sila Kaupod Benito Tiamzon, Wilma Austira, Roy Erecre kag iban pang mga NDF consultants, mga 
tiglawas sg rebolusyonaryong hublag nga nagapakig-away sa interes sg malapad nga masang 
ginahimuslan kag ginapigos. 

Ipakigbato naton ang ila mga kinamatarung bilang mga consultants dira sa hambalanav sa kalinong 

sa tunga sg GPh kag NDFP. 


Bisan ano nga pagpakalain sa sining mga personahe, ang mas nagalanog amo ang kagarukan sa 
hanay sg mga burukrata sa gobyerno parehas sg pork barrel scam, sa korapsyon sulod sa AFP kag iban 
pang ahensya sg reaksyonaryong gobyerno upod sa todo-todong pagpakatuta nila sa imperyalistang 


Estados Unidos. 


Ang “Marching for Peace” sg ProPIDU - O'Plan 
Bayanihan Engrande nga Pasundayag sg 
Terorismo Militar sa Central Negros 


National Democratic Front of the Phils.-Negros 


An “Marching for Peace” sg 


Provincial Peace Integration Development Unit 
(ProPIDU) - O'Plan Bayanihan sa idalum sg mga 
pasistang Governor Alfredo Maranon, Jr. kg Col. 
Jon Aying isa ka engrandeng pagpasundayag sg 
terorismo militar sa sakop sg 5* District kg Central 
Negros. 

Nagapakita ini sg duha ka mabangis nga 
dagway sg O'Plan Bayanihan, ang lokal nga 
dagway sg US-Counter Insurgency y 
Guide. Ang pihak nga nawong 
nagapakita sg mahumok kag 
inipokrito nga engrandeng 
psywar nga operasyon 
gamit ang “whole of 
nation approach”. 
Ginapakita ini sa 
sirkus sg pagpanagtag 
sg tig-3 ka kilo nga 
kargado-sg-bulong nga 
bugas (nga bisan ido daw halos indi magkaon), 

noodles kg tinapa, konsyerto pangkalingawan kag 
kun ano pa nga mga pahumot nga aktibidad, nga 
tanan para kuno sa pagdani sa balatyagon kag 
huna-huna sg pumuluyo. 

Samtang ang pihak nga nawong dagway 
sy isa ka mabangis nga pasistang militar nga 
handa maggamit sy pwersa sg armas agud 
tumanon ang mando sg ila 'uhaw-sa-dugo' kag 
inutil nga amo nga US-Aquino nga rehimen 2. 


a SERVING THE COUNTRY SIDE, 

Ang ila pagpakita sg 800 ka pwersang 
militar kg mga kagamitan militar panggyera halin 
sg June 11-26, 2014 nga pagmartsa sa kaumhan 
kg ginbuylugan sg Civil Military Operation (CMO) - 
government official orchestrated mobilization sg 
mga tag-welcome nga katawhan, isa lamang ka 
introduksyon agud buksan ang ila pag-umpisa sa 
paglunsar sg mabangis nga mga combat, 
intelligence kg CMO-psvwar operations para 
wasakon ang mga rebolusyonaryong pwersa kag 
sugpuon ang mga makatarungan nga paghimakas 
sg masang B'mangunguma, tribu-tumandok, 
mamumugon sa uma, pamatan-on kg iban pa nga 
sektor. 

Agud takpan ang kapalpakan kag 
kapaslawan sg ProPIDU-O'Plan Bayanihan nga 
una ginlunsar sa 1“ District sa Northern Negros sg 
2011-2014 agud sa pagwasak sa larangan gerilya 
sg NPA, ginseguro nila Maranon, Aying, PNP kag 
mga ProPIDU agents nga mangin bongga ang 
ipakita nga suporta halin sa lokal nga opisyales sg 
gobyemo, mga “empleyado sg government 
agencies. kg non-government organizations 
(NGOs), anti-communist grouplets and individuals, 
para-military groups kag counter-revolutionarv 
civilian organizations kag mahatagan sg maayo 
nga coverage sg mass media sa pagpanguna sg 
bayaran nga psywar agent, Batoy Imbang. lla 
ginahinabunan ang nakomiter sg Armed Forces of 
the Philippines (AFP) nga “war crimes” sg murder, 
arson, rape, robbery, salvaging, forced evacuation 
kag mga paglapas sa kinamatarung sg pumuluyo. 

Sa pihak sg maduguon nga rekord sg 
ProPIDU-O'Plan Bayanihan sa ginlunsar nga 
malawig, mabaskog kg sustenidong operasyon 

militar kg CMO-related projects, indi sila 
nagmadinalag-on sa pagwasak sa larangan 
gerilya, sa baylo nagdaku ang pwersa sg NPA kag 
naglapad kg nagdaku ang baseng masa sa 
Northern Negros. 

Ang pagsaylo sg pokus sg ProPIDU- 
O'Plan Bayanihan sa Central Negros amo ang 
desperadong tikang nila Gov. Maranon kg Col. 
Aying para itigayon ang ila ginasiling nga 
“pagpaluntad sg kalinong” sa lugar agud mangin 
hilwav ang mga dalagkung komprador burgesya kg 
agalon mayduta kg mga dumuluong kapitalistang 
inbestor para sa ila agribusiness, mining kg eco- 
tourism interests. 

Para sa mga nagahimulos nga sahi daku 
nga sablag sa ila pag-akumular sg mga pribadong 
propedad kg superganansya kun magpadayon ang 
pagluntad sg malapad nga pagpamatuk sg mga 
masang mangunguma, mamumugon sa uma, tribu- 
tumandok kag ang pagluntad sg NPA nga 
nagapanguna sa paglunsar sg armadong 
paghimakas agud “depensahan ang mga 
anakbalhas sg ila kinamatarung sa kadutaan, 
kakahuyan, mina kag iban pa nga manggad sa 
kaumhan para sila mabuhi kag para sa 
bwasdamlag sg pumuluyo. 

Sa Central Negros, nagaluntad ang 
malapad nga plantation farms sg tubo kag iban pa 
nga high value crops ni Eduardo “Danding” 
Cojuangco, Jr. kag iban pa nga dalagkung 
komprador-agalon mayduta. 

Dugay naman ang pagkontrol sg Mosser 
Foundation sa malapad nga duta sa bukiran sa 
Himamaylan City tubtob Isabela bilang 
konsesyoner sg commercial tree reforestation and 

logging operation. Inisyal man nga nagaoperate 
ang PhilMet Mining Corporation (sadto western 
Mining Corp.) sa bukiran sg border mountains sg 
Tayasan-Jimalalud, Negros Oriental kag 
Binalbagan-Himamaylan City, Negros Occ. 
Napilitan man ang mga mangunguma sa Tayasan, 
Negros Oriental sa pagsurender sg ila mga duta 
kag amat-amat na nagalapad ang rubber tree 
plantation. 

Ara man sa proseso ang pagtinguha sg 
Rain Trust Corp. nga makakuha sg 1,000 o sobra 
nga ektaryang duta sa bukiran sg Himamaylan City 
para sa plantasyon sg oil palm kg rubber tree. 
Nagligad nga tuig, nag-umpisa ang Del Monte 
Fresh Produce Inc., sa pagtigayon nga makakuha 
sg 2,000 ektaryang duta sa kaumhan sg La 
Castellana, Bago City kg La Carlota City, Negros 
Occ. Indi man magpaulihi ang daku nga komprador 
agalon-mayduta kg gobernador Maranon sa diin 
nakalab-ot na sa mga masa ang bahin sg iya 
plano nga magpatindog sg eco-tourism project kag 
reporestasyon sa bukiran sg Bi-ao, Binalbagan, 
Negros Occ. 


Militarisasyon kg pasismo sa kaumhan 
amo ang mabangis nga tikang sg reaksyonaryong 
rehimen Aquino para ipatuman ang “development” 
agenda sa pungsod base sa dikta sg 
imperyalistang EU. Ang pagtenir sg ProPIDU sa 
Central Negros nagakahulugan sg dugang nga 
paglala sg mga pag-antus kag sakripisyo sg 
pumuluyo halin sa kabangis kg pagpaniplang sg 
AFP kg probinsyal nga gobyernong Maranon. 

Ginapanawagan sg NDF-Negros ang 
pumuluyo nga ipadayon ang paglunsar sg mga 
paghimakas agud bungkagon kag tapuson ang 
plano sg rehimen Aquino kag ProPIDU nga 
gamuhon, agawon kg wasakon ang aton 
palangabuhian, kabuhi kag bwasdamlag. 

l-ehersisyo ang aton kinamatarung sa 
pag-armas sa kaugalingon kag mag-upod sa 
armadong rebolusyon sa pagpanguna sg CPP- 
NPA kg NDFP agud sa pagkumpleto sg 
demokratikong rebolusyon sg banwa sa 
pagdugmok sa imperyalismong EU, pyudalismo kg 
burukrata kapitalismo. AP 


Sugarcane Bill kag Sugar Industry Roadmap sg mga Sugar Lords, 
Pagsolbar lamang sg Ila Makasahi nga Interes 


n 


Development Act Bill o House Bill 4633 nga ginfile 
ni Congressman Alfredo “Albee” Benitez sa 

Kongreso magserbe lamang sa interes sg mga 
dalagkung komprador-agalon mayduta nga 


Sugarcane Industry 

nagamonopolyo sg malagpad nga kadutaan kg 
nagahari sa industriya sg kalamay. Wala ini sg tuyo 
nga salbaron ang mga anakbalhas nga 
mamumugon sa milling centrals, mamumugon sa 
uma kag sg mga gagmay nga mangunguma- 
plantador sg tubo nga dugang pa mag-antus sa 

kaimolon kg gutom halin sa ġġ 
impak sg igapatuman nga 
taripa nga 590-090 sa 2015, 
suno sa ginkasugtan sa 
ASEAN Free Trade 
Agreement (AFTA). 

Ang Congressman $. 
nga si Albee Benitez katapu h 
sg pamilva nga dalagku nga F AG 
komprador burgesya, agalon 5. Kan EL 
mayduta kag isa man ka drug and gambling lord, 
nagaduso sg sini nga hagna base sa desinyo sg 
2011-2016 Sugarcane Industry Roadmap nga 
gindihon sg bloke sg sugarlords nga na-entrench 
sa mga mataas nga posisyon sg National 
Federation of Sugar Planters (NFSP), Confed, 
Philippine Sugar Millers Association (PSMA), 
Philippine Sugar Traders Association kag Sugar 
Regulatory Administration (SRA). 

Nagahiliusa ang mga sugar lords upod ni 
Cong. Benitez kag iban pa nila nga representante 
sa reaksyonaryong Kongreso sa isa ka 
komprehensibong plano sa pagpataas sa 
ikasarang sg kompetisyon sg Philippine Sugar 
batuk sa ginaekspektar nga pagdagsa sg mga 
barato nga imported nga kalamay diri sa merkado 
sg Pilipinas kag sa foreign markets. Ila gintumod 
ang tatlo (3) ka paktor nga dapat himuon para sa 
pagpataas sg lebel sg sugarcane industry nga amo 
ang farm productivity, mill efficiency kag product 
diversification nga mill-based kg agriculture-based 
products. 

Sa plano sg Sugarcane Industry 
Roadmap, kinahanglan ang mga pondo, laye kag 
polisiya halin sa reaksyonaryong gobyerno para 

marealisar ang 
dalok nga ambisyon 
sg mga 
nagahimulos nga 
i sugar lords sa 
pagtransporma sg 
single-product 
industry pakadto sa 
diversified multi- 
product sugarcane 
industry, projected nga magkita sg P100 Bilyon. 

Upod sa plano amo ang ginaduso nila 
Gov. Alfredo Maranon, Jr., ex —Gov. Rafael “Lito” 
Coscolluela kag SRA Administrador Ma. Regina 
Martin nga kinahanglan ang pagkonsentrar sg mga 
1-10 ektaryang duta nga ginapanag-iyahan sg mga 
gagmay nga mangunguma-plantador agud himuon 
nga plantation - size nga 30-50 ektarya nga “block 
farming” sa idalum sg pagpamahala sg mga 
dalagkung komprador-agalon mavduta. 

Agud malegalisa ang ila maka-demonvo 
nga pagpang-agaw sg mga duta, gusto nila 
ideklarar sg reaksyonaryong gobyerno ang 
“restoration of market" sg mga duta sg CARP 
beneficiaries para baklon o arenduhan sg mga 
lokal kg dumuluong nga inbestor para sa 
produksyon sg high value crops tulad sg rubber 
tree, palm oil tree, pinya kag saging. 

Permi ginahimo nga tapalan sg mga 
dalagkung B komprador-agalon mavduta para 
masalbar sa ginasiling nga krisis sg industriya sg 
kalamay amo ang dugang nga pag-ipit sg 
pagpanghimulos kag pagpamigos sa mga 
anakbalhas. Ginaipit nila ang mga mamumugon sa 
mga milling centrals kg mga mamumugon sa uma 

sa mga plantasyon sg tubo paagi sa barato nga 
suhol, wala sg mga benepisyo kg pagbungkag sa 
mga tunay kag palaban nga trade unions and 
associations. 

Labi pa nga antuson sg mga 
mangunguma ang gutom kg terorismo militar kun 
magbuylo na ang implementasyon sg plano sg 
Sugarcane Industry Roadmap kag  hubon 
Maranon-Coscolluela sg gobyerno probinsyal sa 
pag-expand sg tanom nga tubo kg high value crops 
sa 465,000 ektarya sa 2015 kag sobra pa halin sa 
daan nga 422,384 ektarya. 

Ang kadaluk ni Maranon kag iban pa nga 
dalagkung komprador burgesya - agalon mayduta 
sa Negros para sa dugang nga pagpalapad sg ila 
pang-ekonomiya nga interes amo ang nagtulod sa 
ila para sa ila agresibong pagpang-agaw sg 
kadutaan sa kaumhan sg Murcia, Sagay, 


Kabankalan kag sa iban pa nga lugar. Ang ila 
kadaluk sa paghugakom sg manggad amo ang 
rason kun ngaa ginbalay sg pasista kg korap nga 
gobernador kg sg Commanding Officer sg 303" 
Bgde., Phil. Army ang ProPIDU-Oplan Bayanihan 
agud sa pagterorisa sa mga mangunguma, 
tumandok kg settlers para mahapos maagaw ang 
ila mga duta kag matamnan sg pang-eksport nga 
high value crops. 

Agud ipakig-away ang aton kinamatarung 
nga mabuhi, hilway, mainuswagon kg malinong, 
ginapanawagan sg NDF - Negros ang pumuluyong 
Negrosanon nga ibagsak ang rehimen US-Aquino 
kg isulong ang pungsodnon demokratikong 
rebolusyon batuk sa mga demonyo nga 
nagaharing imperyalismong EU, pyudalismo kg 
burukrata kapitalismo. AP 


Pag-instalar kay Stephen Paduano sg Abang 
Lingkod,Politikal nga Akomodasyon sg US-Aquino 
nga Rehimen 2 


Ghana sg National Democratic Front of the Philippines (NDFP) Negros nga isa ka politikal 


nga akomodasyon sang Rehimeng US-Aquino 2 ang pag-instalar bilang Partylist Representative sg 
bogus nga Partylist nga Abang Lingkod, kay Stephen Paduano a.k.a. Carapali Lualhati, anay National 
Commander sg Revolutionary Proletarian Army (RPA). 

Suno sa pahayag sg NDF, premyo niya ini sa iya pagpakatuta sa 

pasistang estado kg sa mahimuslanon nga sahing komprador burgesya- 

L, galon mayduta sa Pilipinas. Siya kag ang iya grupong bandidong RPA 

nagapatuman sa mga kontra-pumuluyo, kontra-hublag nga programa kg 

iskema sg reaksyonaryong estado. 

Isa ini ka political accommodation sg US-Aquino nga rehimen 

sa mga partido kg pila ka indibidwal agud ipaseguro ang kontra- 

ı pumuluyo, kontra-hublag nga programa sg tutang rehimen kag 

pagpalig-on sg iya gahum. Bilang mga rebisyunistang traidor, 

instrumento sila sa pang-idelohiya nga opensiba sg imperyalismo 

kg burukrata kapitalismo sa Pilipinas. Kabahin sila sg makinarya 

— sa pag-opensiba sg reaksvon agud ipakita kuno abe nga ang 

sosvalismo kg komunismo isa na ka patay nga adbokasiya, katulad nga ang imperyalistang globalisasyon 
amo na kuno ang natural nga padulungan sg kalibutan. Nga ang sosyalismo isa ka passé! 

Ginabalewala sg reaksyonaryong Commission on Election (COMELEC) kag Korte Suprema ang 
mga balidong rason kag ebidensya sg petitioners nga nagapakita nga isa ka bogus Partylist, ang Abang 
Lingkod, nga wala ini sg ginatiglawasan nga marginalized sektor, kundi isa lamang ka creation sg mga 
dalagkung reaksyonaryong benefactor kg coddlers sg mga bandidong RPA nga sanday Congressman 
Albee Benitez kg Gov. Alfredo Maranon, Jr. Magluwas sini, nagapabulag-bulag ang COMELEC kag 
PNP bahin sa mga hinimuan nga pagpamahog sg RPA agud pwersahon ang mga botanteng 
mangunguma sa kaumhan agud sa pagboto sa ila bandidong lider. 

Dugang sg NDFP-Negros, magluwas nga si Paduano direkta nagkomiter sg krimen sg 
paksyonalismo batuk sa Communist Party of the Philippines (CPP) kg New Peoples' Army (NPA), 
nagkomiter man siya sg mga felonious acts batuk sa pumuluyo nga gindangop sg pumuluyo sa 
Rebolusyonaryong Korte sg Pumuluyo batuk sa RPA kag kay Stephen Paduano nga sg nagligad nga mga 
tinuig, ginpadangat man dira sa Kongreso sa tuyo nga maimbestigahan ang kaso nila kag mahatagan sg 
hustisya ang mga biktima. Ang mga krimen nila amo ang mga masunod: 

a. Si Carapali o Stephen Paduano bilang sadto Commander sining RPA, responsable kag may 

akawntabilidad sa serye sg pagpamatay sg RPA sa mga lideres sg mangunguma sa Isla sg 
Negros, katulad nanday, Edwin Bargamento, Pedro Trabahador, Manuel, kag iban pa. Sa Sur 
sg Negros, ang kontrobersyal nga kaso sg pagpatay kay Judge Henry Arles nagalakip sg mga 
RPA liders kg myembro nga sanday Marvin Salve, Rustom Poro, Vincent Capunong kag iban 
pa. Sa Panay, responsable man sila sa pagpamatay kay Romeo Capalla kg ang pinakabag-o si 
Dionisio Garete, isa ka mangunguma sa Banwa sg Janiuay; 

b. Kabahin man sila sg mga ginakangil-aran nga “Death Squad” sg Phil. Army nga ginapatihan 
responsable sa pag-abduct kay Perseus Geagoni, Felicidad Katalbas, Roberto Marapo, Jr. kg 
Amir Borris; 

c. Magluwas sini nga mga kaso, responsable man si Stephen Paduano kag ang iya grupo bilang 
mga bayaran nga goons sg mga agalon mayduta katulad nandav Eduardo “Danding” 
Cojuangco, Jr, Alfredo Maranon, Jr., Ballesteros, Bernard Trebol, Fuentespina kag iban pa, 
agud pahugon kag pahalinon ang mga mangunguma kg mga farmer beneficiaries sg CARP sa 
duta nga ila ginatalauma. Kabahin sila sg mabangis nga instrumento sg nagaharing sahi para 
sa rekonsentrasyon sg duta sa kamot sg pipila ka dalagkung agalon mayduta sa Negros. AP 


Malain Kag Kontra-Rebolusyon Nga Mga 
Elemento Ginsilutan Sg NPA 


1. Sityo Malagapas, Brgy Buenavista, Himamaylan City, Negros Occidental 


Grsiutan sg kamatayon sg isa ka yunit sg New 


People's Army ( NPA) idalum sg Leonardo Panaligan 
Command ang isa ka masupog nga intelligence agent sg 
Philippine Army kag aktibo sa pagpangtukod sg grupong 
panatiko nga kontra-hublag, si Bemar Luang, 32 anyos ang 
edad, may asawa kag nagapuyo sa Sityo Malagapas, Brgy. 
Buenavista, Himamaylan city, sadtong Abril 1, 2014 sa ila 
lugar mismo. 

Kadungan sa ini nga pagpatay kay Bemar, ginpalayas 
gindistyero man sg NPA si Warley Leon, 48 anyos ang edad kag 
silingan ni Bemar. Si Warley isa lamang sa aktibo nga intelligence 
asset nga gintukod ni Bemar sa lugar agud magpaniktik sa 
aktibidad sg mga masa kg sg NPA sa erya. 

Si Bemar upod si Warley amo ang responsable sa 
pagparaid sa kampo sg NPA sa sakop sg Brgy. Tan-awan, 
Kabankalan City, sadtong Enero 19, 2014. Sang tuig 2013, ila 
man ginpa-raid ang kampo sg NPA sa amo gihapon nga 

barangay. Apang, sa 2 man ka 
higayon, wala na sg unod ang amo nga 
mga kampo sg NPA antes pa ginsulod 
sg composite nga tropa sg 47t" kag 11th 
IBs Phil. Army, Scout Rangers kg 
Division Reconnaisance Company 
(DRO). 

Nakuha kay Bemar Luang ang isa 
(1) ka .45 caliber pistol nga may 30 ka 
bala kag 2 ka magazine sini. Samtang, 
nakuha naman kay Warley ang isa (1) 
ka jungle knife kag 1 ka cellphone nga 
may mga mensahe pa sg pagpasa sg 
report kay Bemar. 

Magluwas sg pagka-intel asset ni 
Warley, siya ang nagapangtukod man 
sg grupo sg mga panatiko kg 
nagapanaka-saka sa mga balay sg 
masa kg nagapakilala nga NPA. 

Bisan pa sg pagpamahog sg utod 
ni Bemar nga isa ka aktibo nga katapu 
sg Phil. Army nga butangan sg bomba 
ang Malagapas bangud damu sg NPA 
nga nagatuga sg kakugmat sa 
pumuluyo, daku ang kalipay sg mga 
pumuluyo sa Sityo Malagapas, ilabe na 
ang asawa kag mga anak ni Warley, 
bangud sg paglimpyo sa ila sityo gikan 
sa mga traidor kag malain nga 
elemento katulad sg iya bana kag 
amay sg ila mga anak. 

2. Barangay Tan-awan, Kabankalan City, Negros 
Occidental 


lsa ka katapu sg ginakangil-aran nga Civilian Armed 
Forces Geographical Unit (CAFGU) nga si Amay Arante nga 
may krimen nga mga pagpanghold-up, panulis, drug pusher 
kag murder ang ginsilutan man sg kamatayon sg NPA idalum 
sg Leonardo Panaligan Command, matapos ini gindesisyunan 
sg Rebolusyonaryong Korte sa Larangan kag gin-aprubahan 
sg Korte sa Rehiyon. 

Si Amay Arante, soltero, 35 anyos ang edad kag 
nagapuyo sa Sityo Canlente, Brgy. Buenavista, Himamaylan 
City (diri nahamtang ang detachment sg 12t IB PA), ginsilutan 
sadtong Abril 12, 2014, samtang nagalagaw sa tion sg Fiesta 
sa Brgy. Tan-awan. 

Nakumpiska sa iya ang isa ka jungle knife. 

Ginsilutan sg kamatayon si Amay Arante indi bangud siya 
isa ka CAFGU, kungdi bangud pa sg iya mga krimen batuk sa 
pumuluyo nga protektado sg iya pagka-CAFGU. Makahuluya 
man nga gina-inakop pa siya sg Phil. Army apesar sg iya mga 
krimen nga: a. paghold-up / panulis kag pagpatay sa mag- 
asawa nga taga-Aguisan nga nagabulante sg isda sa merkado 
sg Saise, Brgy. Tan-awan, Kabankalan City; b. pagpangawat 
sg mga kasapatan sg pumuluyo nga ginaproteksyunan naman 
sg detachment; c. serye sg pagpanghold-up sa lugar; kag d. 
drug pushing sg marijuana kg shabu nga kakunsabo si Boboy 
Palata nga isa ka Brgy. Tanod sa Brgy. Tan-awan. 

Malipayon nga nagpasalamat sa NPA ang mga pumuluyo 
sa lugar kg katambi nga barangay, ilabe na ang mga biktima ni 
Amay. Para sa ila nahatagan gid man sg hustisya ang 
madugay na nila nga ginareklamo, nga ginabalewala lang sg 
mersenaryong tropa sg AFP kg PNP. 

3. Sityo Bonsad, Brgy. Tan- 
awan, Kabankalan City 


Base sa desisyon sg 
Rebolusyonaryong Korte sg Pumuluyo 
sa erya ginpatuman sg NPA ang 
pagpalayas / distyero kay Mukol de la 
Cruz, may asawa kag kabataan nga 
nagapuyo sa Sityo Bonsad, Brgy. Tan- 
awan, Kabankalan City, sadtong Abril 
1, 2014. 

Ang desisyon sa pagpalavas 
nakabase sa mga masunod nga krimen 
ni Mukol: a.aktibo nga pagpaniktik sa 


hulag sg masa kg NPA kag nagareport sa 47th IB PA kag PNP 
Kabankalan, b. isa sa mga inpormante sg Phil. Army nga 
nagpareyd sa kampo sg NPA sadtong Enero 19, 2014; c. pilit 
nga nagpasurender kay Neknek Gador; d. pagparaid sa balay 
kag pagpadakop kay Benny Catipan, upod ang PNP 
Kabankalan kag ang Brgy. Tanod nga si Boboy Palata nga 
wala sg nagakaigo nga Search Warrant kag Warrant of Arrest; 
kag e. pagpamahog sa pumuluyo nga isugid sa Army kun 
magsuporta sa NPA. 

Nalipay ang pumuluyo sa paglayas ni Mukol, bangud para 
sa ila, kun padayon siya  magpuyo sa lugar, wala sg 
katawhayan ang ila pensar kg balatyagon bangud sg 
kakugmat kun sin-o naman ang idason niya padakop sa mga 
berdugong militar kg pulisya. AP 


NPA Sa Norte Naengkwentro 
Ang Tropa Sg 6275 IB 


1: ka engkwentro ang natabo sa tunga sg yunit sg New People's Army (NPA) idalum sg Roselyn 


Pelle Command, Northern Front kag tropa sg 62"1 IB PA sa 
Ñ 


Calatrava sadtong Hunyo 10, 2014. 


Hunyo 8, 2014, ginpatuman sg isa ka 
separado nga yunit sg NPA ang pagsunog 
kagamitan sg Lopez Sugar Central sa ila 2 
transloading sa Brgy. Mabini, Escalante City. 

Sa ining 2 ka hitabo, wala sg bisan isa 
ka kaswalti ang NPA kag madasig lang nga 
nakagwa sa kubkob sg nagapalibot nga 


nagaoperasyon nga tropa sg militar. 

Barangay Macasilao, 

Ginhimutig sg amo nga mga hitabo ang kabutigan sg AFP sa pagnyutralisa o pagpahina sg larangan 
gerilya sa Norte sg Negros. Liwat napamatud-an sg masa nga buhi ang armadong paghimakas sa 


larangan. AP 


Youth Conference Sa Central Negros 
Mabinungahon 


e8 2vinungahon ang natigayon 


nga Youth Conference sa Central 
Negros sadtong Mayo 30 tubtob 
Hunyo 1, 2014, nga 

ginpangunahan sg Youth for 

Peace and Environmental 

Concern (YPEC). 

Ang amo nga Komperensya 
gintambungan sg 40 ka mga 
delegado nga in-school kag out- 
of-school nga mga pamatan-on nga 
naghalin sa Isabela, La Castellana, Pontevedra, Magallon kg 
La Carlota. 

Sa ini nga Komperensya, nagreport sg obhetibong 
sitwasyon lakip na ang mga problema nga ginaatubang sg 
mga pamatan-on, ang mga delegado sa tagsa nila ka erya nga 
ginhalinan. 

Sa kabilugan, nakita nga lakip sa nagaduging nga 
problema sg pamatan-on amo ang kulang o kawala'y 
oportunidad sa barato o libre nga edukasyon, kawala'y 
trabaho, druga kg kriminalidad. Kag ang problema sg ila sahi 
nga ginhalinan nga amo ang kawala'y dutang pangabuhian kg 
institusyonalisadong pagpang-agaw duta (sg reaksyonaryong 
gobyerno). 

Nagtuon man ang mga 
delegado sg 


Youth  Situationer, Comprehensive 
Agreement on Respect for Human 
Rights and International Humanitarian 
Law (CARHRIHL) kg Situationer sg 
Central Negros sa pagsulod sg mga 
Multinational Corporations katulad sg 
Dole Phils., Del Monte, Biomass kg 
Bio-Fuel Plants. Lakip sa gintalakay 
amo ang mga epekto sini sa 
pangabuhian kg kabuhi sg pumuluyo, 
ikaayong-lawas kg palibot, kag ang 
mahimo nga plano sa paghulag agud 
mabuyagyag, — mapamatukan kag 
mapunggan ini nga mga kahalitan sa 
pumuluyo. 

Paagi sa mga workshop kag kultural nga palagwaon, kag pahulagon ang kasubong nila nga 
drama kg interpretative dance, ila dugang ginhatagan kabuhi mga pamatan-on para paslawon ang 
ini nga sitwasyon, nga ginhatagan tum-ok ang panghangkat sa  kontra-pumuluvo nga mga proyekto sg 


solusyon sa ini nga mga problema. reaksyonaryong gobyerno kag lab-uton 
Sa katapusan nga bahin, ginhiwat ang district-wide nga ang handum sg mga pamatan-on nga 
Asembleya sg YPEC kg nagpili sg mga bag-o nga opisyales. maangkon ang ila mga kinamatarung 


Nagpauli ang mga delegado sa Komperensya nga puno sa husto nga edukasyon kg trabaho o 
sg determinasyon kag entusyasmo nga pukawon, organisahon 757 pangabuhian. AP 


Operation Pinta sa ika-45 nga 


Anibersaryo sg NPA 
a Viia sg grupo sg Kabataang Makabayan j? a, 
MABUHAY Ako MA-45 
(KM) sa isa ka Syudad sa Sentral Negros Occidental NGA PAGSUKAT 
ang operation pinta kag pagbitay sg mga streamers sa SANG NPA. 
pagsaulog sa ika-45 nga Anibersaryo sg Bag-ong HAM- NEGROS 


Hangaway sg Banwa sadtong Marso 29, 2014. Apesar | | 
sg hugot nga pagbantay sg tropa sy Armed Forces of ibuga NS N 
the Philippines (AFP) kag Philippine National Police š LONG LIVE 
(PNP), hilwav nga nalumpawasan sg mga pamatan-on | r CPP-NP, A- NDF 
ang amo nga pagbantay kag madinalag-on nga > 

napintahan ang mga pader sg Syudad sg mga 
nagapula nga letra nga “MABUHAY ANG 45th NGA 
ANIBERSARYO SG NPA!”, LONG LIVE NPA 45t 
ANNIVERSARY!” 

Magluwas sg mga nakapinta sa mga pader, 
ginpangsab-itan man sg streamers nga may kasubong 
nga mga mensahe ang mga dalan sa amo nga Syudad | 
lakip na ang atubang sg Police Station. Sa kakibot sg mga Police sa nasakahah nila sg Naakaaga: dali- 
dali nga ginpangkakas nila ang mga nakasab-it nga mga streamers. 

Kadungan sini, nanagtag man sg mga leaflets sa ika-45 nga Anibersaryo sg NPA ang isa pa gid ka 
tim sg mga pamatan-on sg gab-i sg Marso 29, nga malipayon naman ginbasa sg mga nakabaton sg 
leaflets. AP 

